text:
लेकिन मारीशस सम्मेलन के अबकी के नजारा देखि के हमरा ई सोचे पर मजबूर होखे के पडता कि का सबसे बेसी भइला के मतलब सबसे असभ्य भइल होला? अब पहिला सम्मेलन में मारीशस के धरती पर भारत के केतना लोग पहुँचल रहे आ का-का कइले रहे, ई त हमरा नइखे मालुम, बाकि अबकी के सम्मेलन में जतना लोग पहुंचल रहल हा आ जवन- जवन कइल हा, ऊ देखिये के हमार माथा, एह देश के भोजपुरिया भइला का नाते शर्म से झुकि गइल हा।
हमरा ई कहे में तनिको संकोच नइखे होत कि अबकी के सम्मेलन में भाग लेवे वाला लोगन में से खाली पच्चीसे प्रतिशत लोगन का सम्मेलन के गरिमा के ख्याल रहल हा, आ एकरा से कवनो सरोकार रहल हा। बाकी के पचहत्तर प्रतिशत लोगन खातिर एह सम्मेलन में भाग लीहल मारीशस के धरती पर उतरि के, विश्व के एह सबसे खूबसुरत टापु पर पिकनिक मनावे से बेसी ना रहल हा। हलांकि ई सम्मेलन करावे वाला लोग, अपना ओरि से अधिवेशन के मूल तिथि दुइये दिन रखले रहल हा, आ बाकी के चार दिन एह लोगन खातिर खुदे देश भ्रमण आ जगह- जगह अपना उपस्थिति के गरिमा बढावे खातिर रखले रहल हा, बाकिर हमरा कहे में तनिको संकोच नइखे होत कि हमनी के दल के ई पचहत्तर प्रतिशत लोग कहीं आपन गरिमामय उपस्थिति ना दर्ज करा पावल हा, जवना के चलते बाकियो पच्चीस प्रतिशत का शर्मसार होखे के पडि गइल हा।
सबसे अभद्र व्यावहार, एह लोगन के, हमरा तब लागल, जब एह सम्मेलन के उदघाटन करे उहां के राष्ट्रपति माननीय अनिरुद्ध जगन्नाथ जी मंच पर उपस्थित भइले, आ ई लोग अपना गरिमा के कुल्हि हद पार करत, संउसे प्रोटोकॉल के धता बतावत, झुंड के झुंड, बे-बोलवले मंच पर चढि गइल आ उनुका संगे फोटो खिंचवाये खातिर भेडिया धसान मचा दिहल। ई नजारा देखि के जहाँ आयोजन पक्ष के लोग परेशान हो उठल, खुद राष्ट्रपति महोदय हक्का- बक्का रहि गइले आ अपना के राष्ट्रपति के जगह शायद बेचारा राष्ट्रपति महसूस करे लगले, अइसन उनुका चेहरा के भाव बतावत रहे तब। ई त गनीमत रहे कि ऊ एगो छोटहन गणराज्य के राष्ट्रपति रहले, एह से एह लोगन के इज्जति बाँच गइल, ना त अगर एह देश के राष्ट्रपति, चाहें प्रधानमंत्री, भा कवनो प्रांत के गवर्नर चाहें मुख्यमंत्री काहें ना रहिते, अगर ओह लोगन के सामने ई लोग अइसन हरकत करे के कोशिस कइले रहित त शायद ओह लोगन में से साबुत त केहू नाहिये बांचल रहित। एह लोगन के अइसन खातिर सेक्यूरिटी गार्डस कइ दिहले रहिते सन।
ठीक अइसने आपन जाति के परिचय ई लोग ओहू घरी दीहल, जहां एतना सबका बावजुदो राष्ट्रपति महोदय दोसरा दिने अपना आवास पर एह दल के चाय- पानी खातिर बोलवले। अतने ना, एक दिन त ई लोग तब हद क दीहल, जब उहां के नेशनल एसेम्बली में उहां के स्पीकर बोलवले, आ उनुका अनुपस्थिति में ई लोग उनका कुर्सी तक पहुंचि के आपन फोटो खिंचवाये लागल। बिना बोलवले मंच पर पहुंचि गइल, बिना कहले माइक तक पहुंचि गइल, जबरदस्ती आपन उपस्थिति दर्ज करावे के हरकत, हर जगह फोटो खिंचवावे के मानसिकता, ताकि अपना देश में जाके अपना घर-परिवार में ई प्रमाण दे सकीं कि हमहीं उहां के निमंत्रित आ सबसे सम्माननीय सदस्य रहनी हां। हमरा ख्याल से एगो छोटहन देश में, जवन हमनिये के मूल के लोगन के बनावल बसावल एगो गणराज्य ह, भारत जइसन बडहन आ सम्मानित गणराज्य के माथा शर्म से झुकावे खातिर पर्याप्त रहल ह, खाली अपना कुछ लोगन का कारगुजारी का वजह से।
एह बात के बहुत लम्बा ना खिंचि के आ विस्तार ना देके, ओहू में केहू के नाम ना लेके हम, बस एगो इशारा भरि कइ रहल बानी, एह सम्मेलन में शामिल अइसन लोगन के मानसिकता के बारे में, जेकरा खातिर अइसन कवनो बड सम्मेलन, चाहें अधिवेशन, जवन कवनो भाषा, साहित्य, संस्कृति आ संस्कार के उजागर करे खातिर कइल जात होखे, मात्र एगो पिकनिक स्पॉट रहल, अउर कुछ ना।
एकरा बावजुद कि एह सम्मेलन में जाने कतने लोग अइसनो शामिल भइल रहल हा, जेकरा भोजपुरी से कवनो माने में दूर-दूर के रिश्ता ना रहल हा, भोजपुरी खातिर मरे-मिटे वाला लोगन का महात्मा गाँधी संस्थान में, अपना पूर्वजन के सजों-सजों के राखल धरोहर के दर्शन करे के मौका मिलल हा। ओह अप्रवासी घाट के दर्शन करे के मौका मिलल हा, जहाँ सबसे पहिले हमनी के पूर्वज गिरमिटिया मजदूर बनि के उतरल रहले, आ ई समझे के मौका मिलल हा कि कतना- कतना आ कइसन- कइसन सांसति सहि के ऊ लोग आपन वजुद कायम रखि पावल ओहिजा, आ कवना तरह से संघर्षरत गिरमिटिया से ओहिजा के गवर्नमेंट बनि पावल।
मारीशस के राष्ट्रपिता मानल जाये वाला आदरणीय सर शिवसागर रामगुलाम के समाधि स्थल, उनका नाम पर रोपल गइल ओहिजा के बोटानिकल गार्डेन, आ दुनिया के एगो छोटहन स्वर्ग के, ओहिजा के रमणीय स्थलन के दर्शन के सौभाग्य मिलल हा। ई समझे, बूझे के मौका मिलल हा कि कइसे ई लोग आपन अस्तित्व कायम रखे में ओहिजा सफल हो पावल।
एकरा अलावे एगो एकर दुखदो पहलू समझ में आइल हा, कि जवना भारत के चलते एह टापू के वजुद कायम भइल, जवन भारत उहां के धरती के महात्मा गाँधी संस्थान, इंदिरा गाँधी सेंटर फॉर इंडियन कल्चर, राजीव गाँधी संस्थान, जवाहर लाल नेहरु हॉस्पिटल, महात्मा गाँधी आयुर्वेद औषधालय, विवेकानन्द संस्थान, आ इहां त कि ओहिजा के नेशनल असेम्बली में बइठे खातिर उहां के स्पीकर के कुर्सी तक उपलब्ध करवले बा, ओह भारत के रुपया के मोल ओहिजा कउडी के बराबर ना, बल्कि ओहू से कम। यानि भारतीय मुद्रा के कवनो पूछ ओहिजा नइखे। एहिजा के एक रुपया ओहिजा के चालिस- पचास पइसा के बराबर बा, बाकी ऊहो खुले आम ओहिजा नइखे चले के। मारीशस करेंसी के बाद अगर कवनो करेंसी के ओहिजा पूछ बा त ऊ बा अमेरिकन डालर चाहे यूरोपियन यूरो।
कुल मिला के चलीं चाहें जइसन भइल ई सम्मेलन भइल। भोजपुरी खातिर कवनो क्रांति से कम ना कहाई जवन। लेकिन तकलीफ एह बात के जरुर बा कि जवना मारीशस के वजूद भारत के चलते कायम भइल, आ खास क के भोजपुरियन का चलते, ओह मारीशस में भोजपुरी भाषा के सरकारी मान्यता मिली गइल, लेकिन भारत में आजु तक ना मिलल। ई भोजपुरियन खातिर कम शर्म के बात ना कहाई...?
(लेखक प्रसिद्ध भोजपुरी पत्रिका 'भोजपुरी माटी' के संपादक आ भोजपुरिया डॉट कॉम के साहित्य विभाग के संपादक बानी)


c: text/html

text:
कवि परिचय : आसिफ रोहतासवी के नांव से गजल लिखे वाला डॉ. इन्द्र नारायण सिंह जी भोजपुरी के एगो प्रसिद्ध गजलकार हईं। सम्प्रति उहाँ का पटना सायंस कॉलेज में हिन्दी के व्याख्याता बानी।
रोटी क बदे लोग अबो मोहताज ह,
गाँधी क इहे ख्वाब, इहे रामराज ह।
जेकर भरल बखार ह, ओकरे भरात ह,
हमहन क 'मवसर' कहाँ साबुत अनाज ह।
बड लोग बइठ गइल ह बिल्कुल उघार के,
मुँदले ह पलक, लाज ना तनिको लिहाज ह।
दादा क जमाना ले हक से बेदखल हईं,
आजो मगर कहात ह - 'तहरे प ताज ह' ।
गोरन क गुलामी उ बलुक रह गइल रहित,
पहरा ह अब त साँस प, ईहे 'सुराज' ह।

robotstxt: allowed

filter: keep


text:
Come, let's do something for Bhojpuri...
हमनी के संस्कृति में खाली मरदे-मेहरारू ना महत्वपूर्ण होखेले बलुक चिरई-चुरगुन, पेड़-पतई से ले के नदी, ईनार, पोखर तक जिनगी के अभिन्न हिस्सा होखेले। हम जब भी गांव के इयाद करेनीं त एक साथे ई सब लोग इयाद आवे लागेला। बहुत साल पहिले जेएनयू के हास्टल में जब दुपहरिया में सूतल रहीं त एगो कउआ बालकनी में चिल्ला-चिल्ला के उठा देहलस। ओही घरी डाकिया आवाज देहलस रजिस्ट्री लेवे खातिर। ई एगो संयोग हो सकेला बाकिर अनायासे हमरा के ओह घरी गांव, माई, कउआ, नींब के डाल, कोइल, आम के पल्लव सब एक साथे इयाद आवे लागल। रउआ सभे के साथे भी अइसन होत होई। त काहे ना हमनीं के एह सब लोग से जुड़ल बातन के एह मंच प परोस दिहल जाव। हम ओह घरी अपना भावना के एगो कविता के रूप में बांध देले रहीं जवन आज रउआ लोगिन के सोझा राख रहल बानीं आ उमेद करत बानीं कि रउआ सब के अनुभव भी हमरा के पढ़े के मिली।
कउआ के काँव
काँव... काँव... काँव...
कउआ के काँव
अंगना में राखल
दूध-भात के कटोरी
नीब के डारी प बइठल
गिरिधर पंडित के झिड़की
अउर शोभा काकी के आशीष
सुनत, चोंच खजुआवत, मुंड़ी हिलावत
घुप्प करिया कउआ
अपना ओरियानी प
बइठावे के हठ में
हर जगह से कउआ के उड़ावत
लइका-लइकी
काँव... काँव... काँव...
अपना हिस्सा के परसादी खिअवलस
शोख रमवतिया
चोरी-चुपके,
रंगे हाथ धरा गइली
रामदई काकी
सोना से चोंच मढ़वावे के घूस देत
काँव... काँव... काँव...
काँव छा गइल चमक बन के
पाँच साल से नइहर के राह देखत
अन्नू के भउजी के चेहरा प
काँव समा गइल
मजबूती बन के
कुबड़ी दादी के लाठी में
काँव के दम प झिड़क दीहली
बुधिया चाची
दुआरे आइल साहुकार के
बाकिर गहिरा गइल
मेजर चचा के बाबूजी के
आँख के सूनापन
काँव... काँव... काँव...
कउआ के काँव
काँव नाहीं डोर
जवना से बन्हाइल रहे
पनरह साल से बेटा के राह देखत
मलती दादी के प्राण
काँव नाहीं धुन
जवन नचावत रहे मन के
अउर रोप देत रहे
आंखिन में सपना
सपना, जे में 'देह के महक' से ले के
'नया बैल के घंटी के गूंज' तक
समाइल रहत रहे
जवना में
'छोनू के लेलगाल़ी'
मोनी के गुड़िया
अउर माला के 'लाल गोटेदार साड़ी'
चमकत रहे।
काँव... काँव... काँव...
काँव नाहीं खिड़की
जवना में से लउकत रहे
चुन्नू के शहर के स्कूल
रामरती के पछांही गाय
अउर गोपी काका के
बिटिया के पीयर हाथ।
काँव में धड़कत रहे
एगो पूरा के पूरा दुनिया
जवन सरकल जात रहे
हमरा बौद्धिक हाथ से।
-प्रमोद कुमार तिवारी
Views: 141
प्रमोद भाई जी प्रणाम आ जय भोजपुरी,
बहुत नीमन बा राउर ई रचना ....आ बड़ा नीमन शुरुआत .....मजा आई .... जय भोजपुरी ।
प्रमोद भाई प्रणाम,
प्रमोद जी प्रनाम,
बहुते बिजोड़ अउर गंभीर मुद्दा प रउआ ई डिस्कसन शुरू कईले बानी. बहुत बहुत धन्यवाद. साँचहू अपना रीती-रिवाज अउर टोटका आदि से संघत, आदमी माटी से कतनो दूर गईला के बादो नईखे छोड़ सकत. असल में ईहे कूल्ह मूल वजह होले सन जवना से आदमी अपना माटी के भुला ना पावेला. अउर समय कु-समय ओकरा मन में केहू आपन के याद ओह जेठ के हवा नियन लागेला जवान भले ही दू मिनिट खातिर ही कही से आ के देह में लागल होखे बाकिर चिलात गर्मी से तानी राहत जरुर दे गईल.
जय भोजपुरी
pranam pramod bhai jee
waah NISHABD
JAI BHOJPURI
जय भोजपुरी,
प्रमोद भाई प्रणाम |
बहुत नीमन रचना ..
जय भोजपुरी,
प्रमोद भईया प्रनाम आ जय भोजपुरी
कविता एक दम ढीठ आ टांठ बिआ , भोजपुरी साहित्य ( अब लिखाईल बा की ना मालुम ना बाकि जवन हम अपना हिसाब से बुझत बानी ओह हिसाब से कहत बानी ) के सबसे उंच ( डीह बुझी ) भाव के अपना भीतरी लुकवले , कबो देखावत हर ओह चीझु के बतावत बिआ जवना के बुझला के बाद दिमाग चरमरा जात बा आ पहुंच जात बा ओहि कोना मे जहवा कबो आईस बाईस खाती 22 गो डरीण हम घींचले रहनी आ डरीण घीचत का ई इचिको ना लखाईल रहे कि भोर परि जाई बाकी रउवा आजु मन परा देहनी ।
भाव से भरल , नेह छोह , इंतजार , सोच , दुख , नाफा नुकसान मय से परिचय करावत ई कविता सांचो बेजोड रचाईल बिआ ।
साधुवाद !
जय भोजपुरी
एतना जल्दी कविता पढ़ के जवना तरह से भाई लोग उत्साह बढ़ा रहल बाड़े ई हमार बहुत बड़ पूंजी बा। अनूपजी, आशुतोषजी, संजीव भाई, राजीव जी, जीतेन्द्रजी अउर नवीन भाई रउआ सभे के बहुत बहुत धन्यवाद। एगो अउर बात कहल चाहत बानीं, कवनो संस्कृति के बड़हन हिस्सा माई बहिन लोग के लागे सुरक्षित रहेला। हमनी के कोशिश कइल जाव कि जादे से जादे मेहरारू लोग के एह मंच प मौका दिहल जाव। ऊ लोग जवना चीज निकाल के दे दीही ऊ कहीं अउर मिलल मुश्किल बा। एक बेर फेर से रउआ सभे के आभार। अइसन विषय से जुड़ल रचना के हम इंतजार करब।
pramod bhaiya parnam a jaibhojpuri |
bahut sahi kahani bahut kuch avela yad
jab ghar ke munder bha nim ke ped par kauaa bolas
log samajhe kavano niman sanesh mili bha kehu ave wala ba
khas kaike ham bhauji ke chidhai kaho tohar bhaiya avat bade
taiyaho ja |sacho bahut yad judal ba |bahut bahut dhanyavad |
jai bhojpuri |
धन्यवाद संजय जी। अगर ई रचना रउआ लोग के गांव आ पुरान संबंध से जोड़ देत बिया त हमार काम सफल हो गइल। रउआ लोग भी आपन अइसन अनुभव डालीं एह मंच पर।
bhai tiwari ji pranam jai bhojpuri, bahut hi acha rachana ba gaow ka yad aa gail ki ek di u rahal ek din aaj *
प्रमोद जी, प्रणाम आ जय भोजपुरी,
भोजपुरी संस्कृति के एगो अइसन पक्ष के रउआ इयाद दिला देहनी, जेकरा के लोग अब भुलाये के कोशिश में लागल बा। गांव का जगह शहर में जन्म ले रहल हमनी के अगिला पीढी शायद राउर एह रचना के मर्म ही ना बुझ पाव, लेकिन जे बुझता, ओकरा खातिर ई कविता ना हवे, बलुक अपना गांव के सजीव तस्वीर हवे... वाकई, अदभूत...
© 2012 Created by Admin.


text:
"रउआ एगो सिरफिरल व्यक्ति के बात कऽ रहल बानी, जवन खबर में बने रहे खातिर एह तरे के बयान देत बा. अइसन बंदरघुड़की से बिहार में केहू डरे वाला नइखे."
राज ठाकरे पऽ पलटवार करत
"राजनीतिक दलन के बढ़ल संख्या, बार-बार के चुनाव, आयोग के सामने चुनौती बा अउर पेड न्यूज ओकरे में से एगो बा, जेकरा मे नेता आ पत्रकारन में गुप्त सौदेबाजी होला. "
" हम अपना पिता जइसन बनल चाहत बानी. उ हमरा जिनगी में बहुते बड़ ताकत रहलन. "
"विकास के मोर्चा पऽ तऽ जीत मिल गइल बा, बाकिर अभी भ्रष्टाचार के मोर्चा पऽ फतह कइल बाकी बा. "
" हमके गायिकी से लगाव बा , एकरा के कबो नइखीं छोड़ सकत, भले अभिनय छूटे गायिकी ना छूटी ."
"भारत में आर्थिक सुधार के गति वर्ष 2014 के बादे तेज होखे के हमार बयान आम चुनाव से ना जुड़ल रहे, ओकर मतलब यूरोपीय संकट से रहे. "
"समाजवादी पार्टी के मिलल बहुमत के लाज रखे के चाहीं. अउर अराजकता पऽ काबू पावे खातिर सपा के कार्यकर्तन, मंत्रियन पऽ नकेल कसे के होई. "
"पाकिस्तान काफी हद तक भारते जैइसन बा , उहां के लोग काफी मिलनसार बाड़न. पाकिस्तान में हमार लोकप्रियता एतना बा कि लोग ब्लैक में टिकट लेके कार्यक्रम देखल चाहत रहलन. "
"2015 के वर्ल्ड कप खेले खातिर हमरा क्रिकेट के एगो फॉर्मेट के छोड़ देवे पड़ी. उनकर सीधा इशारा टेस्ट क्रिकेट खेले के ओर रहे. "
"बहुत चतुर चालाक लोग आपन राजनीतिक आकांक्षा पूरा करे खातिर अन्ना के बलि का बकरा बनावत बाड़े, अन्ना बहुते सीधा-सादा इंसान हवे. बाबा रामदेव तऽ साधु ना अइसन व्यापारी हवे जे ठगबो करेऽलन."
कांग्रेस नेता
"''अगर संसद के शीतकालीन सत्र में संप्रग सरकार हमारा जनलोकपाल विधेयक पारित नहीं करती है तो हम उन पांच राज्यों में कांग्रेस के खिलाफ प्रचार करेंगे, जहां अगले वर्ष विधानसभा चुनाव होने वाले हैं।''"
गांधीवादी व प्रसिद्ध समाजसेवी
"अगर कांग्रेस हिसार उप-चुनाव से सबक ना ली त हालात अउरो खराब होई. एह से कांग्रेस के तुरंते जनलोक पाल बिल पास करावे के चाहीं. "
"देश में श्रीराम सेना संगठन के सामाजिक रूप से बहिष्कार करे के जरूरत बा आ शायद सरकार के एकरा प प्रतिबंध लगा देवे के चाहीं. ई निहत्था लोग प अपना गुंडई खातिर जानल जाले."
"वित्त मंत्रालय के हाल के एगो नोट के लेके उनके कैबिनेट में कवनो मतभेद नइखे. ई नोट से संकेत मिलत बा कि तत्कालीन वित्त मंत्री 2जी स्पेक्ट्रम के नीलामी सुनिश्चित करे खातिर पर्याप्त प्रयास ना कइले. "
"सरकार जवना तरह से चिदंबरम के बचाव क रहल बिया, अगर लोकपाल रहीत त चिदंबरम के जेल के हवा खाये के पड़त."
"हम दंगा रोके खातिर पूरा तरह से प्रयास कइली. बाकिर दुख के घड़ी में केहू हमार साथ ना दीहल. हम देश के सेवा कइल चाहत बानी. "
उपवास के पहिला दिने
"इत्तेफ़ाक से हमके आशिक़ के रोल नइखे मिलल. ‘इश्किया’ शायद अइसन पहिली फ़िल्म रहे जवना में हम अइसन रोल कइली. हम बहुते रोमांटिक आ भावुक हई. हमरा के प्रेमी के रोल ना देहला से फ़िल्म इंडस्ट्री के ही नोकसान भइल बा. "
"हम सुषमा स्वराज के आभारी बानी जे हमरा साथे खड़ा होके भ्रष्टाचार के मुद्दा उठवली. हालांकि हमनी के पार्टी अबहियों भाजपा के समर्थन ना करी काहेंकि दूनों के विचारधारा अलग बा."
"रउरा लोग कवनो भी राष्ट्रीय संपत्ति के नोकसान ना करी. ई भ्रष्टाचार मुक्त देश बनावे के मुहिम हवे. आजादी के ई दोसरा लड़ाई शुरू हो चुकल बा. रउरा लोग रामलीला मैदान पहुंची. "
"प्रधानमंत्री के 2-जी स्पेक्ट्रम घोटाला के हर छोटी से छोटी चीज़ के बारे में जानकारी रहे आ ऊ अपना जिम्मेदारी से बच नइखे सकत"


text:
Come, let's do something for Bhojpuri...
अगर रौवा चाहत बानी की रौवा कंप्यूटर के इन्टरनेट एक्स्प्लोरर ब्राउसर के हिस्ट्री के रौवा अनुमति के बिना केहू डिलीट न करो त एगो बहुत आसान तरीका बा जुना के द्वारा रौवा आपना कंप्यूटर के इन्टरनेट एक्स्प्लोरर के हिस्ट्री के डिलीट करे वाला आप्शन बंद कर सकते है ।
त आई देखल जाव की इ काम के तरह से होई।
सबसे पहले स्टार्ट बटन के क्लिक करीं और फिर…
Added by FAIYAZ AHMAD [RINKU] on March 25, 2012 at 9:42pm — 8 Comments
सब केहू के जय भोजपुरी,
अगर रौवा बिना मतलब बहुत सारा सॉफ्टवेर डाउनलोड करत रहेनी ता सावधान हो जाई |
कई लोग के आदत होला की उ बिना मतलब बहुत सारा सॉफ्टवेर डाउनलोड करत फिरेला लोग जईसे हमरे के ले ली हम बिना मतलब कही सी भी कौनो सॉफ्टवेर डाउनलोड कर लेनी खाली अच्छा लागला पर लेकिन जब लात पडल {मार गलती पर पड़ेला सुधारे खातिर, लेकिन लात थेथरई पर पड़ेला…Continue
Added by FAIYAZ AHMAD [RINKU] on February 14, 2012 at 8:55pm — 21 Comments
जब रौवा अपना विंडो 7 कंप्यूटर के स्टार्ट करेनी ता सबसे पहिले Login वाला इस्क्रिन खुलेला जुना में पासवर्ड डाले के पड़ेला और फिर राउर कंप्यूटर खुलेला|अगर राउर चाहत बानी की राउर कंप्यूटर या लैपटॉप के रौवा आलावा दुसर केहू ना खोलो तब ता ठीक बा लेकिन अगर रौवा आलावा राउर कंप्यूटर या लैपटॉप के दुसर केहू इस्तेमाल ना करेला और रौवा Login वाला आप्शन…Continue
Added by FAIYAZ AHMAD [RINKU] on February 11, 2012 at 7:06pm — 10 Comments
सब केहू के जय भोजपुरी,
हेडिंग पर मत जाई उ रौवा के बोलावे खातिर हम चारा डलले बानी,हई तनी धेयान से पढेम|
आज के वक़्त में कंप्यूटर के चोरवन से बचल बहुत मुश्किल बा|बिना बतवले और बिना पुछले केहू के कंप्यूटर में घुस के ओह कंप्यूटर के डाटा चोरी कईल एक्नी के काम बा,और उ डाटा कुछ भी हो सकत बा राउर इ मेल के ताला-चाभी यानि आई-पासवर्ड या फिर राउर…Continue
Added by FAIYAZ AHMAD [RINKU] on February 4, 2012 at 10:20pm — 10 Comments
अगर रौवा आपना विंडो 7 के डेस्कटॉप पर खुलल एक से ज्यदा विंडो के एक साथ मिनीमाईज करे के चाहत बानी त अपना कंप्यूटर डेस्कटॉप के टास्कबार में दाहिने तरफ बिलकुल कोना में कर्सर ले जा के क्लिक कर दी|…
Continue
Added by FAIYAZ AHMAD [RINKU] on February 3, 2012 at 10:33am — 14 Comments
खेसारी के आज बुझात बा की अब ज़िन्दगी के आखरी घडी आ गईल बा |नोकरी से रिटाएर भईले १० बरिस हो गईल पत्नी के गुजरल २ बरिस और आज बेटा पतोह के ताना सुनत सुनत खेसारी के आत्मा मर गईल बा बस शारीर जिंदा बा, उहो बुझात बा की बहुत जल्दी साथ छोड़ जाई| ज़िन्दगी भर नौकरी कई के और आपन सपना तुर के बेटा के पढ़व्लन,बेटा पढ़ लिख के इंजीनिर बन गईल और फिर रिटाएर भईला पर जून पईसा मिलल ओह से बेटा खातिर घर बनवा देहलन और बेटा के वियाह कर देहलन| और उहे बेटा-पतोह आज खेसारी के दू बेरा खाना…Continue
Added by FAIYAZ AHMAD [RINKU] on January 28, 2012 at 8:21pm — 7 Comments
Added by FAIYAZ AHMAD [RINKU] on January 24, 2012 at 7:30pm — 6 Comments
हमनी के कंप्यूटर में या फिर हमनी के जब इन्टरनेट से कौनो फाइल या सॉफ्टवेर डाउनलोड करेनी सन त ज्यादातर सॉफ्टवेर zip फोर्मेट या rar फोर्मेट में होला।…Continue
Added by FAIYAZ AHMAD [RINKU] on January 22, 2012 at 8:46pm — 9 Comments
Added by FAIYAZ AHMAD [RINKU] on January 19, 2012 at 9:22pm — 18 Comments
Added by FAIYAZ AHMAD [RINKU] on January 14, 2012 at 10:30am — 15 Comments
Added by FAIYAZ AHMAD [RINKU] on January 13, 2012 at 11:09pm — 14 Comments
Added by FAIYAZ AHMAD [RINKU] on August 30, 2011 at 11:55pm — 7 Comments
Added by FAIYAZ AHMAD [RINKU] on August 19, 2011 at 10:26pm — 5 Comments
जय भोजपुरी,
रौवा सब के स्वतंत्रता दिवस के बहुत बहुत बधाई आ शुभकामना........
इन्टरनेट पर घुमत-घुमत एक दिन एगो वेसिते लउकल जहा फ्री में टूल बार बनावे के ऑप्शन रहे
इ देख के हमर मन कईलस की हमहू एगो टूल बार बनाई जुना में ज़रूरत के हर वेबसाइट और जानकारी होखो और फिर हम "नई बात " के नाम से एगो टूल बार बनाव्नी…Continue
Added by FAIYAZ AHMAD [RINKU] on August 15, 2011 at 10:10pm — 9 Comments
Added by FAIYAZ AHMAD [RINKU] on August 8, 2011 at 10:33pm — 9 Comments
Added by FAIYAZ AHMAD [RINKU] on August 5, 2011 at 11:28pm — 1 Comment
भाई हो रेलवे के टिकट कटावे खातिर बुकिंग काउंटर पर घंटों लाइन में खड़ा रहे के पड़े लावे लेकिन बुझाता ता की बहुत जल्दी एह समस्या से छुटकारा मिल जाई|
हालाँकि बहुत दिन ई-टिकट द्वारा रेलवे के टिकट केहू भी हासिल कर सकत बावे के सुविधा उपलब्ध बा लेकिन एह सुविधा के लाभ उहे उठा सकत बावे जेकरा लगे कंप्यूटर बा या फिर जे कंप्यूटर और इन्टरनेट के इस्तेमाल हमेशा करेला लेकिन अब रेलवे मोबाइल से टिकट बुक करे वाला एगो नया सुविधा शुरू करे…Continue
Added by FAIYAZ AHMAD [RINKU] on August 3, 2011 at 11:22pm — 8 Comments
1 अगस्त से पहिले आपना कंप्यूटर में इंस्टाल पुरान इंटरनेट ब्राउज़र के अपडेट कर ली, काहे की 1 अगस्त के बाद गूगल महाराज के जेतना भी सेवा बा उ पुरान इन्टरनेट ब्राउज़र के सपोर्ट ना करी|
यानि की इन्टरनेट एक्सप्लोरर 7, सफ़ारी 3 या फ़ायरफ़ॉक्स 3.5 ब्राउज़रों की सहायता से इंटरनेट के इस्तेमाल करे वाला लोग के गूगल के जीमेल, गूगल कैलेंडर, गूगल टॉक या गूगल डॉक्स जईसन सेवाएँ आधा-अधूरा ही उपलब्ध…Continue
Added by FAIYAZ AHMAD [RINKU] on July 31, 2011 at 7:59pm — 4 Comments
सब केहू के जय भोजपुरी,
भाई लोग कुछ दिन हम जय भोजपुरी से दूर रहनी हमरा लगे इन्टरनेट के साधन ना रहल जून वजह से हम जय भोजपुरी से ना जुड़ पावत रहनी हवे ओह खातिर हम छमा चाहत बानी|
डेस्कटॉप पर scanner के शर्ट-कट बनावे के तरीका------
सब से पहिले रौवा आपना कंप्यूटर के डेस्कटॉप पर…Continue
Added by FAIYAZ AHMAD [RINKU] on July 30, 2011 at 9:10pm — 6 Comments
Added by FAIYAZ AHMAD [RINKU] on May 19, 2011 at 9:30pm — 10 Comments
2012
2011
2010
2009
1999
© 2012 Created by Admin.


text:
प्रणाम आ जय भोजपुरी
चली इयाद कईल जाउ की हमनी के भोजपुरी मे काथि काथि खातिर भोजपुरी गीत गावल जाला , जईसे चईता बा चईत महिना खातिर , फाग बा फागुन खातिर , बियाह मे कई गो रस्म खातिर गीत बा ,बिरह के गीत बा निर्गुण बा आ अईसन औरि कई गो चीजन खातिर भोजपुरी लोकगीत बावे ।
चली त फेरु रउवा लोग के अगर मन परत बा आ जवन भी जानकारी बा वोह के लिखल जाउ , आ अगर गीत मालुम होखे त वोह गीत के लिखल जाउ , भले दु लाईन ही लिखाउ ।
चुकि 8000 से बेसी के संख्या मे बहुत लोग अईसन बा जेकरा सब मालुम ना होई ( हमरा खुदे नईखे ) त चली एक दुसरा के भोजपुरी लोकगीतन के बारे मे जानकारी दिहल जाउ जवना से सब लोगन के खांटी भोजपुरी से परिचय होखे ।
हम एतना त जानत बानी की हमनी के लोकगीत लगभग हर चीजन खातिर बा आ बस हमनी के कोशिश वोही हर चीज के जाने के बा , त आई जानल जाउ कुछ अपना भोजपुरी लोकगीतन के आ बकिया लोगन के भी परिचय करावल जाउ ।
आई भोजपुरी खातिर कुछ कईल जाउ !
जय भोजपुरी
सादर धन्यवाद !
नोट - एजुगा रस्म पे बहस नईखे करे के आ वोह खातिर शशि भाई जिन्दाबाद बानी ! बाकि जानकारी खातिर ई विषय के शुरु कईनी हा !
Tags: जय, भोजपुरी, लोकगीत
-
▶ Reply to This


text:
Come, let's do something for Bhojpuri...
Blog
छठ चालीसा
9 Likes
चैप्टर ऑफ बयानबाजी
दोहा
ध्यान धरत गुरू…
अब बात चाहे जवन होखें, साँच त ईहे बावे कि भारत के नयका पिढी मे राजनीति के रूझान कम हो गईल बावे। अतीत में खुदरा के भाव से अउर हाल-फिलहाल मे होलसेल के रेट प…Blog चैप्टर ऑफ बयानबाजी 13 Likes करुनाकर रमायन : अयोध्या काण्ड (४ था किस्त)
करुनाकर रमायन (भोजपुरी महाकाव्य)…
नवचेतना सामान्य ज्ञान प्रतियोगिता के फाईनल हर साल अपना पीछे एगो मिसाल छोड़ जाला । एहु साल कुछ ऐसने भैल हा । छुट्टी के दिन आ ओहुमे भैया दूज के कवनो असर विद्यार्थी सन के उपर खासकर छात्रा सन के उपर…Blog नवचेतना सामान्य ज्ञान प्रतियोगिता-2012-भाग 2 13 Likes पति द्वारा विजया भारती के पागल घोषित करे के त
नई दिल्ली। "मेरे पति ओंकारेश्वर पाण्डेय ने दो दिन पहले 4-5 लोगों के साथ मुझे जबरदस्ती लाकर यहाँ पागलखाने में भर्ती करवा दिया है। मुझे जबरन रोजाना 3-4 इंजेक्शन दिये जा रहे हैं, मुझे पागल घोषित करने…Blog पति द्वारा विजया भारती के पागल घोषित करे के त 16 Likes नेह के बाती
चिठ्ठी ना पतरी ना मैसेज ना फोन ,
खिसी चबावेनी ओढनी के कोन ,
चमके बिजुरियाँ त धड़कन धधाला ,
रेलियाँ के सिटी से आसरा धराला ,
नेह के बाती…Blog नेह के बाती 15 Likes लोकजीवन, बाजार अउरी मीडिया
मीडिया के लोकतंत्र के चौथा खम्भा कहल जाला. एकर काम खबर दिहल, विचार विमर्श करावल,जागरूकता फैलावल आ सरकार के रीती नीति ,योजना के बारे में जानकारी देके जनता के भागीदारी सुनिश्चित कईल ह. मीडिया के…Blog लोकजीवन, बाजार अउरी मीडिया 12 Likes भोजपुरी बोले वाला क्षेत्र
करीब करीब तीस बरिस पुरान नकसा ह , पैमाईस कईल ना ह एह से खसरा खतौनी जनि जोहब सभे । एगो किताब मे " हसन " साहब के बनावल ई नकसा भेटा गईल ह सोचनी ह…Blog भोजपुरी बोले वाला क्षेत्र 14 Likes करुनाकर रमायन : अयोध्या काण्ड (३ रा किस्त)
करुनाकर रमायन (भोजपुरी महाकाव्य)…
चमके ला जैसे चंदा, उपर आसमान में,
ओईसे ही चमकीहा बाबु, एक दिन जहान में.
केहू से न तीत बोलिहा, नाही करिह झगड़ा
चाहे कोई दुबर हॉवे, चाहे हॉवे तगड़ा,
ख़ुशी बेमोल…Blog माई के सीख 12 Likes
बहा त पिरितिया के, फिर से बयार हो,
आइले हैं जबसे, संवरिया हमार हो,
नाही चाही चूड़ी हमके, नहीं चाही कंगना,
तुही बाटा बिछुआ, पायल, तुही त श्रंगार…Blog संवरिया 13 Likes फरक त आईले बा ?
प्रनाम आ जय भोजपुरी
तब -
गांवे मे सब केहु से घरे घरे घर पाछे चांदा असुलाई , फलानवा के घर से पिअर साडी , होकरा घरे असवे बिआह परल रहल ह , उ अपना भउजी के नवका लुगा ले ले आवत बा ,…Blog फरक त आईले बा ? 14 Likes दशहरा
दुर्गा पूजा आ दशहरा के शुभ मौका पर सब भोजपुरिया भाई लोग के हार्दिक बधाई आ शुभ कामना बा माई सभपर दया बनवाले राखस जय हो दुर्गा मईया…Blog दशहरा 13 Likes करुनाकर रमायन : अयोध्या काण्ड (२ रा किस्त)
करुनाकर रमायन (भोजपुरी महाकाव्य)…
कुआरी नवरातरा के सुभ अवसर पर भोजपुरिया भाई सब के भलाई खातिर हम…Blog दुर्गा दुहाई 13 Likes करुनाकर रमायन : अयोध्या काण्ड (१ ला किस्त)
जय स्री…Blog करुनाकर रमायन : अयोध्या काण्ड (१ ला किस्त) 15 Likes डाक मुन्शी भईया , कहिया ले अईब चिट्ठीया हमार डाक मुन्शी भईया , कहिया ले अईब चिट्ठीया हमार ।
सपना के संपत
(भोजपुरी माई के दसा दोहावली)…
© 2012 Created by Admin.


text:
Come, let's do something for Bhojpuri...
कई बरस पहिले एगो कविता लिखले रहीं. बचपन से एगो जुमला सुनतानी जा --- मजबूरी का नाम महात्मा गाँधी. बाकि हमार मन कभी एकरा के मनलस ना. बस एही विचार से इ कविता निकलल. एगो स्थानीय पत्रिका में छपल भी…Blog सत्य और अहिंसा के पुजारी के १४३वीं जयंती पर श 3 Likes भोजपुरिया स्वाभिमान सम्मेलन-3 event भोजपुरिया स्वाभिमान सम्मेलन-3 14 Likes
सब केहू के प्रणाम,
Blog
भोजपुरी
17 Likes
धरती बनी गवाह पंजवार के,जब माई के मिली सेहर
सब केहू के प्रणाम,
भोजपुरी माने भाषा,
रहे सहे के ढंग आ…
केहू कब दिया देखाई ,जब कुछु जाई हेराई
करुनाकर रमायन (भोजपुरी महाकाव्य)…
सबके प्रणाम,
हिन्दी बोलs, अंगरेजी बूकs, ले लs अरबिया अँगड़ाई,
डेरइला भा खिसिअइला पे, भोजपुरिए मुँहवा में आई,
त काहे दुविधा में, झूलत बाड़, काहे के ई बरिआई,…
सब केहू के प्रणाम,
प्रनाम आ जय भोजपुरी
अगुआ - एह शब्द के माने सभका पता होई , आ अगुआ अगर सर्वनाम ह त अगुवाई क्रिया कहाई…Blog पहिला भाग - ई कईसन अगुवाई होता ? 14 Likes करुनाकर रमायन : बालकाण्ड (२५ वाँ किस्त)
करुनाकर रमायन (भोजपुरी महाकाव्य)…
प्रनाम आ जय भोजपुरी
आगि लागल बा , सब केहु गांव छोड के भागत बा , तले ले एगो बुढ लागल एगो गडहा मे से बाल्टी मे पानी भर भर के जरत पलानी प उबिछे । उ पलानी ओकर ना रहे दोसरा केहु के रहे आ इहे…
सादर प्रणाम,
बिहार राज्य में मोतीहारी जिला के रहे वाला हमार मित्र उदय जी के बड़ बहिन, हमनी के पुनीता दीदी शुरु से ही बड़ा विनम्र आ मिलनसार स्वभाव के एगो भावुक महिला रहली, अच्छा-खासा…Blog “पुनीता दीदी के पुनीत अभियान” 15 Likes "हमरी पीढ़ी पे तो दुई तरफ़ा मार पड़ी बा "
Blog "हमरी पीढ़ी पे तो दुई तरफ़ा मार पड़ी बा " 15 Likes गारी के इतिहास बर्तमान आ भुतकालका बताईं..............हमरी पीढ़ी…
प्रनाम आ जय भोजपुरी
गारी - प्राचीन काल से चलल आ रहल एगो अईसन परम्परा ह जवना के लोग हिसाब से जगहि देखि के मोका प प्रयोग करेला ।
गारी प्राचीन काल से बिआ आ आगे जब ले सुरज आ…
© 2012 Created by Admin.


text:
जय भोजपुरी परिवार के सदस्य के द्वारा आयोजित पहिला "भोजपुरिया स्वाभिमान सम्मेलन" 5 दिसम्बर के देशरत्न अउर स्वतंत्र भारत के पहिला राष्ट्रपति बाबु राजेन्द्र प्रसाद जी के गांवे जीरादेई (सिवान) मे होखे जा रहल बा, जहँवा भोजपुरी भाषा, भोजपुरी क्षेत्र आ भोजपुरिया लोगन से प्यार करे वाला सब केहु आमंत्रित बा।
आजु भोजपुरिया लोग देश विदेश मे जा के बसल
बा आ जे जय भोजपुरी से जुडल बा आ जेकरा अपना माटी से अपना भाषा से अपना लोगन के बहुत लगाव बा लेकिन कवनो कारण से एह सम्मेलन मे नईखे आ पावत, त एह के देखला के बाद जय भोजपुरी डाट काम के माध्यम से एगो ई पहल "एगो पाती अपना माटी के नावे" के नाव से शुरु कईल जा रहल बा जवना मे रवुआ सभ अपना माटी, अपना भाषा आ अपना क्षेत्र के लोगन के खातिर आपन बिचार दे सकी ला आ
राउर सन्देश के एह कार्यक्रम मे पढी के सुनावल जाई ।
सन्देश खातिर कुछ दिशा - निर्देश
1- सन्देश ज्यादा से ज्यादा 100 शब्द मे होखे, 100 गो से बेसी ना।
2- सन्देश भोजपुरी भाषा मे लिखल होखे।
3- सन्देश 1 दिसम्बर से पहिले पहिले एह फोरम के माध्यम से पोस्ट होखे के चाही।
आपन नेह -छोह , आपन दुलार
भोजपुरियन मे बांटी आपन प्यार
जय भोजपुरी, चली जीरादेई...
Tags: bhojpuri, jaibhojpuri, jiradai, massage


text:
लैव्यव्यवस्था 1 (Awadhi Bible: Easy-to-Read Version)
लैव्यव्यवस्था 1
Awadhi Bible: Easy-to-Read Version (ERV-AWA)
होमबलि क नेम
1 यहोवा परमेस्सर मूसा क मिलापवाला तम्बू स बोलाएस अउ ओसे कहेस। यहोवा कहेस, 2 “इस्राएल क मनइयन क निदेर्स द्या कि जब तू लोगन मँ स कउनो मनई यहोवा बरे भेंट लइ आवइ तउ उ ओकर झुण्ड या खरका स होइ चाही।
3 “अगर कउनो मनई आपन झुण्ड मँ स कउनो क होमबलि देइ तउ उ नर होइ चाही अउ गोरु मँ कउनो दोख नाहीं होइ चाही। उ मनई क चाही कि गोरु क मिलापवाला तम्बू क दुआरे प लइ जाइ। तब यहोवा भेंट क अंगीकार करी। 4 इ मनई क आपन हाथ क गोरु क मूँड़ि प धरइ चाही। जब एकॉ बलि दीन्ह जाइ क होइ। यहोवा होमबलि क ओकर पाप बरे प्रायस्चित क खातिर अंगीकार करी।
5 “मनई क चाही कि बछवा क यहोवा क समन्वा मारइ। तब हारून क याजक बेटवन क बछवा क रकत मिलापवाला तम्बू क दुआरे प वेदी क चारिहुँ कइँती बहावइ चाही। 6 याजक उ गोरु क चाम हटाइ देइ अउ ओका टूका मँ काटी। 7 हारून क याजक बेटहनन क वेदी प काठ अउ आगी धरइ चाही। 8 हारून क याजक बेटहनन क उ सबइ टूकन, (मूँड़ि अउ चबीर्र्) क काठे प धरइ चाही। उ काठ वेदी प आगी क ऊपर होत ह। 9 याजक क गोरू क भितरे क हींसा अउ गोड़ी क पानी स धोवइ चाही। तब याजक क गोरू क इ सबइ हींसा क वेदी प बारइ चाही। इहइ होमबलि अहइ यानी एक ठु उपहार, यहोवा क खुस करइ बरे एक ठु सुगन्ध।
10 “अगर कउनो मनई भेड़ी या बोकरी क होमबलि चढ़ावइ तउ उ एक अइसा नर गोरु क भेंट देइ जेहमाँ कउनो दोख न होइ। 11 उ मनई क वेदी क उत्तर कइँती यहोवा क समन्वा गोरु क मारइ चाही। हारून क याजक बेटवन वेदी क चारिहुँ कइँती रकत छिड़कइ चाही। 12 तब याजक क चाही कि उ गोरु क टूकन मँ काटइ। गोरु क मूँड़ी अउ चबीर् काठे क ऊपर सिलसिला स धरइ चाही। काठ वेदी प आगी क ऊपर रहत ह। 13 याजक क गोरु क भीतर क हींसन क अउ ओकरे गोड़े क पानी स धोवइ चाही। तब याजक क चाही कि उ गोरु क इ सबहिं हींसन क वेदी प बारइ। इ होमबलि अहइ यानी एक ठु उपहार यहोवा क खुस करइ बरे एक ठु सुगन्ध।
14 “अगर कउनो व्यक्ति यहोवा क एक ठु पंछी होमबलि क रूप चढ़ावत ह तउ इ पंछी फाख्ता या नान्ह कबूतर होइ चाही। 15 याजक भेंट क वेदी प लिआइ। याजक पंछी क मूँड़ि क काट देइ। तब उ पंछी क वेदी प बारी। पंछी क खून वेदी कइँती बहइ चाही। 16 याजक क पंछी क गटइ क थइली अउ ओकरे पखना क वेदी क पूरब कइँती लोकइ देइ चाही। इ उहइ जगह अहइ जहाँ उ पचे वेदी स निकारिके राखी रखई जात हीं। 17 तब याजक क पखना क लगे पंछी क जरूर काटइ चाही, मुला पंछी क दुइ हींसा मँ नाहीं बाँटइ चाही। याजक क वेदी क ऊपर आगी प धरी काठे क ऊपर पंछी क जरूर बारइ चाही। इ होमबालि अहइ यानी एक ठु उपहार, यहोवा क खुस करइ बरे एक ठु सुगन्ध।
Awadhi Bible: Easy-to-Read Version Copyright © 2005 World Bible Translation Center


text:
Come, let's do something for Bhojpuri...
जयपुर। अपना भाषा के भुला रहल, अउर अपना संस्कृति के सावर्जनिक प्रदर्शन से आम तौर पर बचे वाली नवहा पीढी खातिर त्रिनिदाद एंड टोबैगो के प्रधानमंत्री कमला प्रसाद बिस्सेसर आज ओह समय एगो नया 'रोल मॉडल' का तौर पर उभर के सामने अइली, जब "प्रवासी भारतीय सम्मान" लिहला के बाद उ आगे बढ के राष्ट्रपति प्रतिभा पटिल के गोड छू लेहली। उनका झुकते साथ राष्ट्रपति आगे बढ के उनका के थाम लेहली अउर गला लगा के आशीर्वाद देहली।
ओह समय सभागार में मौजुद हजारन गो अप्रवासी भारतीय अउर भारतीय मूल के लोगन के आपन माटी अउर संस्कार याद आ गइल, अउर तालियन के गडगडाहट के बीच कई लोगन के लोर पोछत देखल गइल। "हमरा एक पल खातिर अइसन लागल, जइसे कि एगो बेटी अपना माई से मिल रहल होखे। एक झटका में ही ऊ हमनी के आपन माटी अउर संस्कारन से जोड देहली," कनाडा से आइल एगो एनआरआई कहलन।
प्रधानमंत्री, जे एहिजा पारंपरिक भारतीय परिधान में रहली, एहिजा आपन भाषण के शुरुआत "नमस्ते" से कइली, अउर बीच में "राम-राम" कहला के बाद ओकर समापन "जय हिन्द" से कइली। अपना वक्तव्य में ऊ कहली कि अपना भारतीय संस्कारन का वजह से ही ऊ आज एह पद पर पहुंचल बाडी। उनका व्यवहार से अभिभूत राष्ट्रपति प्रतिभा पाटिल कहली कि "आज केहु बहुत ही करीबी हमनी से मिले आइल बाटे, अउर एहिजा आये खातिर हम उनकर धन्यवाद दे तानी। ऊ अपना देश के पहिला महिला प्रधानमंत्री हई, अउर एह बात पर हर भारतीय के गर्व होखे के चाहीं।"
एहिजा ई बतावल जरुरी बा कि त्रिनिदाद एंड टोबैगो के प्रधानमंत्री के पूर्वज लोग बक्सर (बिहार) से रहे, अउर अंग्रेज लोग ओह लोगन के गुलाम बना के एहिजा से ले गइल रहे। एह समारोह में मुख्यमंत्री अशोक गहलोत, राज्यपाल शिवराजसिंह पाटील, केंद्रीय राज्य मंत्री महादेवसिंह खंडेला अउर राष्ट्रपति के पति देवीसिंह शेखावत समेत भारी संख्या में अप्रवासी भारतीय लोग उपस्थित रहे।
साभार: भोजपुरिया डॉट कॉम
Views: 104
एडमीन जी प्रणाम,
100-150 बरीस बाद अपना माटी के करीब से देख के अउर ओकरा महक से आन्नदीत के तरह भईल जाला ई भारतीय मुल के त्रिनिदाद एंड टोबैगो के प्रधानमंत्री कमला प्रसाद बिस्सेसर जी से बढीया केहु नईखे बता सकत। केहु सोचले भी ना होई कि विस्सेसर जी ऐजुगा भारतीय राष्टपति के सामने अपना भोजपुरिया सभ्यता के दर्शन भी करईहे।
अपना हाव-भाव से लेके भाषण तक ले जवन-जवन ऊँहा के कहले आ कईले बानी साँचो प्रेऱणादायी बा ओकरा खातीर जे अपना माटी अउर भाषा से बिछडल जात बा।
हमार नमन बा अईसन शख्सीयत के।
जय भोजपुरी, जय हिन्द
एडमिन जी प्रनाम आ जय भोजपुरी
ई तस्वीर एगो ताजा तरीन उदाहरण बिआ , भोजपुरिया माटी के तासीर बतावे खाति , भोजपुरिया खुन मे बसल आदर भाव नेह छोह दुलार प्यार देखावे खाति , भोजपुरिया संस्कृति परम्परा के उत्कृष्ट आ बेहतरीन उदाहरण बा !
त्रिनिदाद टोबैगो एगो अईसन देश ह जहवा पछिम के संस्कृति संस्कार खुब फईलल बा तबो ई तस्वीर ...
गजब
भोजपुरी माटी मे जनम लेहला के गर्व बा हमरा !
जय भोजपुरी जिआ भोजपुरी
एडमिन जी प्रनाम आ जय भोजपुरी,
ई ऐगो आईसन छंन बाs जे केहु के आपना संस्कृति पर गर्व से सिना फ़ुला दी .....
बाकी ऐह छंन मे येह बात कहत हमरा मन मे टीस होत बाs कि आपन सभ्यता संस्कृति के हेतना दुर रहला के बाद भी लोग आपना सभ्यता संस्कृति के केतना करीब बाs लोग.... आ हमनी के आपना सभ्यता संस्कृति के करीब रह के भी केतना दुर हो रहल बनी जा ,........येही जगह आगर हम्नी के समाज से केहु जाइ त हाथ मिलाई आ तनी पढ़्ल-लिखल दिखबे खतिर ईगलिश झाड़ीहे कबो धोखा से भी आपन भाषा न निकल सकेला............,
हामनी के सभ्यता संस्कृति के नींव केतना मजबुत बाटे ओकर येगो उधारण बावे के त्रिनिदाद एंड टोबैगो के प्रधानमंत्री कमला प्रसाद बिस्सेसर जी आज ले ऐह से जुरल बड़े आ गर्व मानत बानी ........
ऐह नींव पर त हम्नी के महल बनवे के चाहि बाकी हम्नी के नींव के भी खोदे मे भीड़ल बानी जा .............
आशा बाs त्रिनिदाद एंड टोबैगो के प्रधानमंत्री कमला प्रसाद बिस्सेसर जी आपन संस्कृति से
लगाव लोगन के मथा पर से दीखाबा आ भ्रम के परत हटाई..............
जय भोजपुरी
edmin ji parnam a jai bhojpuri |
bahut neek lagal e photo dekh ke |
kuch na kahab bas garv ba hamara bhojpuria hola par
aa bhojpuri sanskar par |
jai bhojpuri
sanjay pandey
एडमिन जी प्रणाम आ जय भोजपुरी ,
edmin jee pranam ,
ehe ha humni ke sanskriti
dekhla ke baad kehu kahi
hardik aabhar eh drishy ke ehija pathawla khatir
jai bhojpuri !
भाषण आपन अंग्रेजिये मे देहली ह , भाईयो अउर बहनो प्रनाम से शुरु कईला के बाद , अब डेढ स साल से बेसी भईल त्रिनिदाद आ टोबैगो एगो अईसन देश जहवा कतने संस्कृति के जुटान भईल , असल मे कमला प्रसाद बिसेसर के , परदादा राम लखन मिश्रा जी 1889 मे बक्सर से " वोल्गा " नाव के जहाज से त्रिनिदाद गईल रहले । कमल प्रसाद बिसेसर के चाचा लगिहे जगदीश मिसिर जी उनुका से इँहा के आजु मिलनी ह !
बिहार के कला और संस्कृति मंत्री " सुखदा पांडे जी लाई से स्वागत करत बाडी ।
जय भोजपुरी
जय भोजपुरी,
भोजपुरिया मट्टी के खुशबु हर भोजपुरिया के एक न एक दिन ज़रूर खीच के ले आवेला|
एडमिन जी प्रणाम ,
एकरे के कहल जाला की तमाम वीरोधाभाश के बावजूद, समय के मार से लड़त आपन परम्परा के अक्छुण राखे के मिसाल....हमनी के सिख लेवे के चाँही की आदमी कंही भी चल जाओ, समय आ काल केतनो बदल जाओ आपन परम्परा, आपन संस्क्रीती, आपन वेश भूषा, आपन बोली के जीवित राखे के चाँही.....
जय भोजपुरी
एडमिन जी,
जय भोजपुरी,
एके कहल जाला भाषा आ संस्कृति से मन से कथनी आ करनी (मनसा वाचा कर्मणा ) से लगाव. राष्ट्रपति प्रतिभा पाटिल जी के गोड छुवल संस्कार के प्रति शरधा आ समर्पण देखावत बा. एह सोच के कोटिश नमन बा. करेजा जुडा गईल.
Comment
© 2012 Created by Admin.


text:
जीरादेई (सिवान)। अभी कुछ दिन पहिले एगो परिचर्चा में ई बात उठल रहे कि भोजपुरी गीतन में व्याप्त अश्लीलता के वजह से भोजपुरी के कवनो कार्यक्रम अउर सम्मेलन में महिला लोगन के उपस्थिति ना के बराबर रहेला। एकरा अलावा शायद महिला सशक्तीकरण के एह युग में, महिला लोग आयोजकन द्वारा कइल जा रहल उपेक्षा से भी क्षुब्ध रहे। लेकिन अब एकरा के आयोजकन पर भरोसा कहीं, या फिर भरत शर्मा के जादू, महिला भागीदारी के मामला में ई कार्यक्रम एह तरह के अन्य आयोजनन के एगो नया राह देखा गइलस।
एह कार्यक्रम के शुरु से लेके अंत ले हजारन के संख्या में स्कूल-कॉलेज के छात्रा अउर गांव के महिला लोग जुटल रहे। अपना रसोई से बाहर निकलल महिला लोगन खातिर ई एगो अवसर रहे भोजपुरिया संस्कृति के बदलाव के साक्षी बने के, अउर आपन बात जोरदार तरीका से पूरा समाज तक पहुँचाये के। बतकही आ कवि सम्मेलन के समय गाँव के महिला लोगन के भोजपुरी के भविष्य पर आपस में बतियावल भी देखल गइल, अउर भरत शर्मा आ अराधना सिंह द्वारा प्रस्तुत सांस्कृतिक कार्यक्रम के दौरान भोजपुरी गीतन के लुफ्त उठाये में भी ऊ लोग केहु से पिछे ना रहे।
“हम बहुत खुश बानी एह कार्यक्रम के हिस्सा बन के, अउर अगर एह तरह के बढिया आयोजन होई, त हम दोबारा जरुर ओह में आएब। हमनी के एह से भोजपुरी आ राजेन्द्र बाबु के बारे में बहुत कुछ जाने के मिलल,” जीरादेई गांव के बासमती देवी भोजपुरिया डॉट कॉम से बातचीत के दौरान कहली। उनका अलावा एह आयोजन में सम्मिलित स्कूल-कॉलेज के छात्रा लोगन के आँखि के चमक एह बात के गवाह रहे कि भोजपुरी के भविष्य अब उज्ज्वल बा, आ भोजपुरी आन्दोलन के एह नया दौर में पुरुष लोगन का संगे-संगे महिला लोगन के भी बराबर के भागीदारी रही।


text:
Come, let's do something for Bhojpuri...
करुनाकर रमायन (भोजपुरी महाकाव्य)…
Blog
छठ चालीसा
9 Likes
sankalp
photo
sankalp
1 Like
ऑनलाइन मिल रहल बा छठी मइया के प्रसाद
दोहा
ध्यान धरत गुरू…
जमशेदपुर। "भइया, अभी ले घर से प्रसाद नइखे आइल, लेकिन रउआ लोगन के भेजल छठी माई के प्रसाद मिल गइल बा...…Blog ऑनलाइन मिल रहल बा छठी मइया के प्रसाद 14 Likes नवचेतना सामान्य ज्ञान प्रतियोगिता-2012-भाग 2
नवचेतना सामान्य ज्ञान प्रतियोगिता के फाईनल हर साल अपना पीछे एगो मिसाल छोड़ जाला । एहु साल कुछ ऐसने भैल हा । छुट्टी के दिन आ ओहुमे भैया दूज के कवनो असर विद्यार्थी सन के उपर खासकर छात्रा सन के उपर…Blog नवचेतना सामान्य ज्ञान प्रतियोगिता-2012-भाग 2 13 Likes माई के मजबूरी
दीअरी-बाती के अवसर पर येगो सनेसा…
बचपन के सुनल बात, नारा, कविता के मतलब आज कल का हो गईल बा एकर दू चार गो नूमना पेश बा.
१ - तब -
जय जवान, जय किसान.
अब –
जरे जवान , मरे किसान.
२.…Blog मुक्त कलम 9 Likes चैप्टर ऑफ बयानबाजी
अब बात चाहे जवन होखें, साँच त ईहे बावे कि भारत के नयका पिढी मे राजनीति के रूझान कम हो गईल बावे। अतीत में खुदरा के भाव से अउर हाल-फिलहाल मे होलसेल के रेट प…Blog चैप्टर ऑफ बयानबाजी 13 Likes सबके दिवाली के शुभकामना.........
दिवाली के पावन परब, हर बरिस नियन फेर आ गईल ! लोगन के आपसी प्रेम-बेवहार में मधुरता के संचार ही हर तेवहार की तरे एह तेवहार के भी उदेश्य ह ! अब हम सीधे-सीधे मुद्दा प आवतानी कि सोच-विचार में भिन्नता…Blog सबके दिवाली के शुभकामना......... 3 Likes चारों ओर खुशी भईल बा , दिपावली के त्योहार बा चारों ओर खुशी भईल बा , दिपावली के त्योहार बा ।
पिछिलका सप्ताह एगो समाचार पढ़े के मिलल रहे कि गांधी जी के औपचारिक तौर पर भारत सरकार के तरफ से…Blog भारतीय संविधान आ 'राष्ट्रपिता' के उपाधि 7 Likes करुनाकर रमायन : अयोध्या काण्ड (४ था किस्त)
करुनाकर रमायन (भोजपुरी महाकाव्य)…
हर साल खानी एह साल भी सिवान जिला के रघुनाथपुर प्रखण्ड के पंजवार गाँव में नवचेतना समिति पंजवार द्वारा सामान्य ज्ञान प्रतियोगिता के आयोजन…Blog नवचेतना सामान्य ज्ञान प्रतियोगिता-2012-भाग 1 14 Likes भोजपुरिया स्वाभिमान सम्मेलन-3 event भोजपुरिया स्वाभिमान सम्मेलन-3 14 Likes पति द्वारा विजया भारती के पागल घोषित करे के त
नई दिल्ली। "मेरे पति ओंकारेश्वर पाण्डेय ने दो दिन पहले 4-5 लोगों के साथ मुझे जबरदस्ती लाकर यहाँ पागलखाने में भर्ती करवा दिया है। मुझे जबरन रोजाना 3-4 इंजेक्शन दिये जा रहे हैं, मुझे पागल घोषित करने…Blog पति द्वारा विजया भारती के पागल घोषित करे के त 16 Likes " बिरहा " के आरी कगरी
बिरहा के बारे मे पढत रहनी ह , लोग कहेला की बिरहा बियोग के गीत ह , बाकी पढला के बाद बुझाईल ह की बिरहा खलिहा बियोग ना बियोग के संगे संगे मन मे बसल कुछउ भाव होखे ओह के बतावे के देखावे के सुनावे के…Blog " बिरहा " के आरी कगरी 15 Likes दिवाली
काल्हु तक कहत रहे माई:—
हम का करीं ए बबुआ तहार?
पइसा मिलल ना कि
पड़ाका—पड़ाका—पड़ाका...
बिंड़िया—एटम बम—चिटपुटिया...
आजु कहेले माई
अरे का हो! दिवाली आ गईल
आ…
चिठ्ठी ना पतरी ना मैसेज ना फोन ,
खिसी चबावेनी ओढनी के कोन ,
चमके बिजुरियाँ त धड़कन धधाला ,
रेलियाँ के सिटी से आसरा धराला ,
नेह के बाती…Blog नेह के बाती 15 Likes लोकजीवन, बाजार अउरी मीडिया
मीडिया के लोकतंत्र के चौथा खम्भा कहल जाला. एकर काम खबर दिहल, विचार विमर्श करावल,जागरूकता फैलावल आ सरकार के रीती नीति ,योजना के बारे में जानकारी देके जनता के भागीदारी सुनिश्चित कईल ह. मीडिया के…Blog लोकजीवन, बाजार अउरी मीडिया 12 Likes
© 2012 Created by Admin.


text:
Come, let's do something for Bhojpuri...
बनारस। भोजपुरी संगीत जगत के भीष्म पितामह भरत शर्मा व्यास के एहिजा सीना में दर्द के शिकायत के बाद स्थानीय "सिंह मेडिकल, वाराणसी कैंट" में सोमवार के भर्ती करावल गइल। ओही समय उनकर जाँच के बाद तुरंत उनका के गहन चिकित्सा कक्श (आईसीयू) में भर्ती कइल गइल।
डाक्टरन के अनुसार 'व्यास जी' के सीना में 'कफ' आ 'वायरल इंफेक्शन' के शिकायत बा, अउर ओकरा वजह से उनका के आईसीयू में राखल गइल बाटे। भरत शर्मा के करीबी लोगन के अनुसार धीरे-धीरे उनकर स्थिति में सुधार हो रहल बाटे, अउर डाक्टरन के एगो टीम उनका पर लगातार नजर बनवले रखले बा। डाक्टरन के अनुसार भरत शर्मा जी के स्थिति में पिछला 24 घंटा के दौरान काफी सुधार भइल बाटे, अउर एह संबंध में विशेष जानकारी कुछ जाँच के रिपोर्ट अइला के बाद दिहल जा सकेला।
भरत शर्मा के तबियत के बारे में जानकारी मिलला के बाद भोजपुरी फिल्म इंडस्ट्री खासा चिंतित बिया। फिल्म निर्माता मुर्तजा जाफरी, गीतकार बिपिन बहार, अभिनेता मनोज तिवारी समेत कई लोग भरत शर्मा के शीघ्र स्वास्थ्य लाभ के कामना कइले बा, अउर भगवान से उनका बेहतर स्वास्थ्य खातिर प्रार्थना कई रहल बाटे। भोजपुरिया डॉट कॉम परिवार अउर जय भोजपुरी परिवार के वरिष्ठ सदस्य लोग लगातार भरत शर्मा से संपर्क में बा, अउर हमनी का एहिजा उनका स्वास्थ्य से संबंधित हर खबर के लगातार पोस्ट करत रहब जा।
आईं, भगवान से उनका स्वास्थ्य के ठीक करे के प्रार्थना कइल जाव।
Views: 33
भरत भईया के प्रभु जल्दी निरोग कर दिहन ऐसन हमार ईश्वर से प्रार्थना बा.
Comment
© 2012 Created by Admin.


text:
Come, let's do something for Bhojpuri...
जमशेदपुर। "भइया, अभी ले घर से प्रसाद नइखे आइल, लेकिन रउआ लोगन के भेजल छठी माई के प्रसाद मिल गइल बा... हमरा त बुझाते नइखे कि रउआ लोगन के धन्यवाद कइसे दीहीं...", इतना कहते-कहते एरनाकुलम में इंजीनियरिंग की पढाई कर रहे राजीव कुमार का गला भर आया। ना जाने हर साल कितने ऐसे लोग फोन करते हैं भोजपुरिया डॉट कॉम को, छठी मइया का प्रसाद पाने के बाद, और ना जाने कितने लोगों को अपनी माटी, और अपने संस्कारों से जोड…Continue
Added by Admin on November 17, 2012 at 10:53pm — 10 Comments
सब केहु के प्रणाम आ जय भोजपुरी,
रउआ लोगन के सुचित कइल चाह तानी कि कुछ अपरिहार्य कारणवश जय भोजपुरी डॉट कॉम अगिला कुछ दिन ले संभवत: आंशिक/पुर्ण रुप से बंद रह सकेला। हमनी का अपना ओर से हर संभव प्रयास कइ रहल बानी, ताकि एह समस्या के टालल जा सके, लेकिन अब ले कवनो उपाय नइखे लउकत। चूंकि रउआ भी जय भोजपुरी परिवार के एगो महत्वपुर्ण सदस्य हईं, ओह से ई जानकारी रउआ के दिहल जा रहल बाटे।
संकट के एह घडी में राउर साथ हमनी खातिर महत्वपुर्ण बा, अउर हमनी के आशा बा कि बहुत जल्दिये सारा…
Added by Admin on September 27, 2012 at 3:07pm — 10 Comments
जमशेदपुर। आपन जिनगी बचाये खातिर जुझ रहल लोगन के सहायता पहिलहुँ जय भोजपुरी परिवार कइले बा, अउर एक बेर फेर एगो दुखियारी महिला हमनी के सामने बाडी। एह तस्वीर के गौर से देखीं, इनिकर नांव उमा विस्वास हवे, अउर ई कैंसर से पीडित बाडी। ई फोटो काफी पुरान हवे, अउर अभी इनिकर चेहरा देखला के बाद नया फोटो खिंचे के हिम्मत ना होला।…Continue
Added by Admin on February 1, 2012 at 1:00am — 29 Comments
जयपुर। अपना भाषा के भुला रहल, अउर अपना संस्कृति के सावर्जनिक प्रदर्शन से आम तौर पर बचे वाली नवहा पीढी खातिर त्रिनिदाद एंड टोबैगो के प्रधानमंत्री कमला प्रसाद बिस्सेसर आज ओह समय एगो नया 'रोल मॉडल' का तौर पर उभर के सामने अइली, जब "प्रवासी भारतीय सम्मान" लिहला के बाद उ आगे बढ के राष्ट्रपति प्रतिभा पटिल के गोड छू लेहली। उनका झुकते साथ राष्ट्रपति आगे बढ के उनका के थाम लेहली अउर गला लगा के आशीर्वाद…Continue
Added by Admin on January 10, 2012 at 6:30pm — 10 Comments
सिवान। भोजपुरिया स्वाभिमान सम्मेलन के दूसरका आयोजन कई मायना में एह तरह के बाकी आयोजनन से अलग रहे। एहिजा हमनी का कार्यक्रम से जुडल कुछ खास-खास बिंदुअन पर चर्चा करे के प्रयास कर तानी।
* मंच पर अनुशासन के मामला में ई कार्यक्रम भोजपुरी के कवनो दोसर कार्यक्रम से बेहतर रहे। उदघाटन के समय खाली उदघाटनकर्ता पाँच गो लइकी लोगन के साथ मंच पर गइलन, जबकि भोजपुरी के कवनो आयोजन के उदघाटन के समय…
Added by Admin on December 6, 2011 at 10:00am — 8 Comments
सिवान। "एक लाख से बेसी लोगन के जमावडा एह सम्मेलन के सफलता के कहानी कह रहल बा, अउर हमरा गर्व बा कि हम एह आयोजन के हिस्सा बानी," भोजपुरी लोक गायक भरत शर्मा ब्यास भोजपुरिया स्वाभिमान सम्मेलन के मंच पर पहुँचते साथ कहलन। एह सम्मेलन के हिस्सा रहल हर आम अउर खास आदमी के मन में एके भावना रहे - भोजपुरी के विकास, अउर एह लक्ष्य के प्राप्ति खातिर नवहा लोगन के प्रयास देखे लायक रहे।
कार्यक्रम…
Added by Admin on December 6, 2011 at 10:00am — 9 Comments
जमशेदपुर। बिहार/उत्तर प्रदेश के सूर्य उपासना के प्रमुख पर्व छठ ना खाली ओहिजा के निवासी लोग मनायेला, बल्कि मारवाड़ी, बंगाली अउर ओडि़या परिवारन का संगे-संगे कुछ मुस्लिम लोगन में भी एकरा प्रति अटूट आस्था बाटे। एह लोगन के कहनाम बा कि जवना मनोकामना के पूर्ति खातिर ई लोग छठ पूजा शुरू कइल, ऊ पूरा हो गइल, जेकरा वजह से एह लोगन के आस्था काफी बढ गइल। आईं, हमनी का समाज के अलग-अलग तबका में छठ मनवला के बारे में…Continue
Added by Admin on October 31, 2011 at 1:30am — 6 Comments
मुंबई। मशहूर गजल गायक जगजीत सिंह के सोमवार सबेरे 8 बजे निधन हो गइल, ऊ 70 बरिस के रहलन। कुछ दिन पहिले ब्रेन हेमरेज के बाद उनका के मुंबई के लीलावती अस्पताल में भरती करावल गइल रहे, जहँवा उनकर सर्जरी भी कइल गइल रहे।
भोजपुरी समेत कई गो भारतीय भाषा में आपन गायकी के चलते मील के पत्थर साबित हो चुकल जगजीत सिंह के जन्म 8 फरवरी 1941 के राजस्थान के श्री गंगानगर में भइल रहे। पद्मभूषण से सम्मानित…
Added by Admin on October 10, 2011 at 2:14pm — 11 Comments
छपरा। कुछ लोगन के, अउर खास कइ के कई गो नेता लोगन के ई लागेला कि भोजपुरी में साहित्य के कमी बा, लेकिन ओह लोगन के आँख खोले खातिर एगो मुहिम शुरु हो गइल बाटे। बिहार के सारण जिला के छपरा नारायण नगर के नेयाजी टोला में एगो घर बा। एह घर में 10,000 से बेसी किताब जमा बाटे, अउर एह में से 8,000 से बेसी किताब अउर पत्र-पत्रिका भोजपुरी में बाटे। एह किताबन में भोजपुरी के प्रसिद्ध रचनाकार भिखारी ठाकुर अउर…Continue
Added by Admin on September 27, 2011 at 1:30am — 15 Comments
पटना। अभी जादा दिन नइखे भइल, मात्र दू साल पाहिले ले जेकरा आवाज के कद्रदान पटना से लेके दिल्ली तक मौजूद रहलन, उ आवाज कहाँ गुम बा? काल्ह तक एही आवाज के दम पे पटना विश्वविद्यालय से लेके दिल्ली विश्वविद्यालय के मिरांडा हाउस आपन प्रतिष्ठा कायम राखत रहे, बिहार सरकार उनका कला पर इतरात रहे अउर दिल्ली में जब भी कभी बिहार के अस्मिता के बात आवत रहे त ओकरा खातिर इनकर आवाज ही काफी रहे। जब मैथिली और भोजपुरी…Continue
Added by Admin on July 1, 2011 at 3:30pm — 34 Comments
बनारस। भोजपुरी संगीत जगत के भीष्म पितामह भरत शर्मा व्यास के एहिजा सीना में दर्द के शिकायत के बाद स्थानीय "सिंह मेडिकल, वाराणसी कैंट" में सोमवार के भर्ती करावल गइल। ओही समय उनकर जाँच के बाद तुरंत उनका के गहन चिकित्सा कक्श (आईसीयू) में भर्ती कइल गइल।
डाक्टरन के अनुसार 'व्यास जी' के सीना में 'कफ' आ 'वायरल इंफेक्शन' के शिकायत बा, अउर ओकरा वजह से उनका के आईसीयू में राखल गइल बाटे। भरत…
Added by Admin on June 23, 2011 at 11:47pm — 25 Comments
Added by Admin on April 12, 2011 at 3:21am — 8 Comments
रघुनाथपुर। "हम हईं भोजपुरिया, पुरबिया हईं..." भोजपुरिया समाज के अपना गौरवपुर्ण अतीत के वर्णन करत आ सुनहरा भविष्य के सपना देखावत भोजपुरी के प्रसिद्ध कवि डा. गोरख मस्ताना के ई गीत अपने आप में बसंतोत्सव के मकसद बताये खातिर काफी रहे। जय भोजपुरी परिवार के बसंतोत्सव के रंग कुछ अइसन जमल कि भोजपुरी त भोजपुरी, हिन्दी के प्रसिद्ध कवियित्री श्रीमती संध्या तिवारी भी हिन्दी भुला के भोजपुरिया रंग में…Continue
Added by Admin on March 18, 2011 at 12:45am — 17 Comments
लाइसेंस नइखे, लेकिन जारी बा खेल...
पटना। का रउआ दिल में कवनो टीवी चैनल से जुडे के इच्छा बा? का रउआ कवनो अभिनेता, कलाकार, निर्माता या निर्देशक बानी? अगर हाँ, त ई रिपोर्ट राउर आँख खोल सकेले। पटना आ लखनऊ के कुछ लोग टीवी चैनल चलाये के दावा करता, जेकरा लगे नाही टीवी चैनल चलाये के लाइसेंस बा,…Continue
Added by Admin on January 14, 2011 at 10:00pm — 13 Comments
Added by Admin on January 9, 2011 at 9:00pm — 36 Comments
Added by Admin on December 8, 2010 at 10:33am — 6 Comments
Added by Admin on December 8, 2010 at 10:30am — 12 Comments
Added by Admin on December 8, 2010 at 10:26am — 6 Comments
Added by Admin on December 8, 2010 at 10:00am — 7 Comments
Added by Admin on November 29, 2010 at 1:00pm — 15 Comments
© 2012 Created by Admin.


text:
जीरादेई (सिवान)। भोजपुरिया स्वाभिमान सम्मेलन के मंच पर आवते साथ भोजपुरी सम्राट भरत शर्मा के पहिला लाइन रहे – “देश के पहिला राष्ट्रपति राजेन्द्र बाबु के धरती के हमार प्रणाम।“ बात सुने में भले साधारण लागत रहे, लेकिन अगर मीडिया के मानल जाव त भरत शर्मा एगो अइसन ऐतिहासिक आयोजन के हिस्सा रहलन, जवन कि जीरादेई के धरती पर आज से पहिले कहियो ना भइल रहे।
"हम भोजपुरिया डॉट कॉम अउर जय भोजपुरी डॉट कॉम के तहेदिल से धन्यवाद दिहल चाहेब, एह आयोजन खातिर। हम आश्चर्यचकित बानी कि एगो अइसन गांव में, जहाँ बिजली जइसन साधारण चीज खातिर लोग तरस रहल बा, ओहिजा एह तरह के वृहत स्तर के आयोजन कइसे संभव भइल?" भरत शर्मा आगे कहलन। एह कार्यक्रम के शुरुआत में ही भरत शर्मा साफ शब्दन में भोजपुरी से अश्लीलता उखाड फेंके के एह मुहिम के सराहना कइलन, अउर ओकरा खातिर हर संभव सहयोग के वचन भी दिहलन।
भोजपुरिया स्वाभिमान सम्मेलन के शुरुआत में पारंपरिक भक्ति गीतन के बाद भरत शर्मा जइसहीं “दिल्ली बंबई कलकत्ता, चाहें रहिह मसूरी में... पढिह-लिखिह कवनो भाषा, बतिअइह भोजपुरी में...” शुरु कइलन, त एक पल खातिर अइसन लागल कि दुनिया भर के भोजपुरिया लोगन के भोजपुरी में बात करे के संदेश दिहल जा रहल बाटे। ओकरा बात त एक के बाद एक गीत चलत गइल, आ कडाकेदार ठंड के बावजुद रात के करीब एक बजे ले लोग ओहिजा भोजपुरी गीतन के अलग-अलग भाव में डूबत-उतरात रहल।
एगो अइसन समय में, जब भोजपुरी गीतन में व्याप्त अश्लीलता के वजह से लोग एह तरह के कार्यक्रम में सम्मिलित होखे से बचेला, एहिजा दर्शक-दीर्घा में हजारन के संख्या में महिला दर्शकन अउर छोट लइकन के उपस्थिति भोजपुरिया गीत-संगीत के दुनिया में एगो नया बदलाव के संकेत करत रहे। भरत शर्मा के शब्दन में अगर कहल जाव, त ई भोजपुरी में अश्लीलता से उब चुकल लोगन खातिर खुली हवा में सांस लेवे के एगो अवसर रहे। आपन भोजपुरी के गरिमा के पुन: स्थापित करे के एगो बरियार कोशिश रहे।


text:
Come, let's do something for Bhojpuri...
सिवान। भारत के पहिलका राष्ट्रपति आ भोजपुरियन के शान डा. राजेन्द्र प्रसाद के घड़ी, जवन कि बहुत साल पहिले चोरी हो गइल रहे, अब जेनेवा में प्रकट भइल बिया। दुर्भाग्य के बात ई बा कि ओह घड़ी के नवम्बर में नीलामी होखे जा रहल बाटे। देशरत्न के जन्म दिसंबर महीना के 3 तारीख के जीरादेई (सिवान) में भइल रहे, अउर ओह समय देश-विदेश में कई गो संस्था उनका जन्मदिन के धुम-धाम से मनायेली सन।
पिछला हफ्ता उनका घडी के नीलामी के खबर अइला के बाद भोजपुरिया समाज ई माँग कइ रहल बाटे कि उनका ओह घड़ी के नीलामी पर रोक लगावल जाव, अउर ओकरा के वापस लिया के सिवान के जीरादेई स्थित उनकरा पैतृक घर में धरोहर के रूप में संभाल के राखल जाव। एह संबंध में सिवान के सांसद ओमप्रकाश यादव भारत के विदेश मंत्री का लगे एगो चिठ्ठी लिख के मांग कइले बाडन कि एह धरोहर के नीलामी से बचावे के सरकार हर संभव कोशिश करे। जय भोजपुरी परिवार के वरिष्ठ सदस्य संजय कुमार सिंह से बातचीत में ओमप्रकाश यादव एह नीलामी पर निराशा जतवलन, अउर कहलन कि एह मुद्दा पर ऊ जल्दिये प्रधानमंत्री से मिल के हस्तक्षेप के मांग करे वाला बाडन। उनका संगे-संगे एह अभियान में सिवान अउर भोजपुरिया समाज के बच्च-बच्चा खडा बा, अउर विद्धार्थी, किसान से लेके व्यावसायी तक, समाज के हर तबका के लोग अपना महापुरुष के एह निशानी के स्वदेश वापसी सुनिश्चित कइल चाहता।
एहिजा ई बतावल जरुरी बा कि भारत के पहिला राष्ट्रपति डॉ. राजेंद्र प्रसाद के रोलेक्स कम्पनी ई कलाई घड़ी 26 जनवरी 1950 के भारतीय के गणतंत्र बनला के मौका पर देले रहे, जवन कि 18 कैरेट सोना के बनल बाटे, अउर ओकरा डायल पर भारत के एगो नक्शा बनल बाटे। पिछला हफ्ता मिलल जानकारी के अनुसार मशहूर नीलामी घर "सथबी" ओह घड़ी के 13 नवंबर के स्विट्ज़रलैंड में नीलाम करी।
डा. राजेंद्र प्रसाद के परपोता डा. अशोक प्रसाद, जे अब गोरखपुर में रहेलन, एह नीलामी के रोके खातिर स्विट्ज़रलैंड स्थित भारतीय राजदूत चित्रा नारायणन के दू बेर ई-मेल भेज चुकल बाडन, अउर एह घड़ी के वापस भारत ले आये के माँग कइले बाडन। अफसोस के बात ई बा कि उनका आखिरी ई-मेल भेजले एक हफ्ता से बेसी हो चुकल बा, लेकिन अभी ले उनका एह पर कवनो जबाब नइखे मिलल।
अपना ई-मेल में अशोक प्रसाद यूनेस्को के चार्टर के हवाला भी दिहले बाडन, जेकरा हिसाब से भारत सरकार एह नीलामी के रोके खातिर दख़ल दे सकेले। एह मामला में सरकार के ठंडा रवैया से निराश अशोक प्रसाद कहलन कि “अफसोस त एह बात के बा कि ई एगो राष्ट्रीय संपत्ति हवे, लेकिन सरकार एह मुद्दा पर चुप बिया। डॉ. राजेंद्र प्रसाद के विरासत एगो घड़ी के मोहताज नइखे, अउर हमनी का अपना खातिर ई नइखी मांगत जा। हमनी का आज ले सरकार से कुछ ना मंगनी जा, लेकिन अगर देश के अगर एकर क़ीमत नइखे समझ में आवत, त ठीके बा, शायद जे बोली लगा के एकरा के किनी, ऊ एकर ज़्यादा इज़्ज़त कर पाए।”
अशोक प्रसाद कहलन कि 1963 में उनका परिवार के पटना स्थित घर से ई घड़ी चोरी हो गइल रहे। वइसे ई नीलाम घर घोषणा कइले बाटे कि ई घड़ी डॉ. राजेंद्र प्रसाद के हवे, लेकिन नीलाम घर के कहनाम बा कि ई नीलामी खातिर एह वजह से राखल गइल बाटे, काहें कि चोरी के चीजन के सूची में एकर नाम नइखे।
भोजपुरिया समाज का ओर से हमनी का सरकार से मांग करब जा कि एह मामला में हस्तक्षेप कइ के एह देश के एह अनमोल थाती के नीलाम होखे से बचावल जाव। अगर सरकार 13 नवंबर तक न जागल, त भारत के पहिला राष्ट्रपति के सोना के घड़ी शायद किस्सा-कहानी के हिस्सा भर बन के रह जाई। (बीबीसी से इनपुट के साथ)
ताजा खबर के हिसाब से घडी के निलामी रुकि गईल बा
खबर पढे खाति हेजुगा क्लिक करी -> एगो अउर जीत... सब केहु के धन्यवाद...
--
आईं, एह घडी के भारत ले आवे खातिर विदेश मंत्रालय, भारत सरकार के चिठ्ठी (ईमेल आईडी- jsxp@mea.gov.in अउर usxps@mea.gov.in ) लिखल जाव, अउर ओकर एगो कॉपी (CC) स्वीटजरलैंड स्थित भारतीय दूतावास (मेल आईडी- india@indembassybern.ch ) के भेजल जाव।
Views: 1586
एडमिन जी प्रनाम आ जय भोजपुरी
ई बहुत ही दुखद खबर बा , बाकी अबहियो टाईम बा आ हमनी के एह निलामी के रोखे खाति आ अपना पहिला राष्ट्रपति के घडी के भारत ले आवे खाति जतना हो सकेला ओतना कईल जाउ !
मेल आई डी जवन दिहल बा ओह पे मेल भेजल जाउ , जवना से एह लोगन के नीन टुटो आ ई निलामी रुको ।
Dear Sir,
We had heard from several newspapers that our beloved First President of India Dr. Rajendra Prasad's wrist watch is going to be auctioned at Geneva. As an Indian, this hurts our sentiments, and all efforts should be made to bring-back this historical watch.
Since the watch was stolen from his house, and this particular gift (watch was gifted by Rolex) is very close to our heart, we would like to request you to stop auction of this National Asset, and bring-back the same to India.
Thanking You.
Regards,
Adm saheb pranam, jai bhojpuriya sangh.....
e bahut hi dukhad baat baa ki hamni ke bhojpur ke na balki pure BHARAT VARSH ko jis rastrapati par naaz tha unki ghadi ko hum nilaam kar rahe hai kya hum itne napunsak ho gaye ki apni biraasat ko sambhal nahi sakte jo ki use neelaami kar rahe hai ya hum itne garib ho gaye ki apni birasat bechkar apna pet paalne ke baare me sochne lage ...............?????????? nahi aisa nahi ho sakta hum kadapi ye na.....na hone denge hamari dharti veerbhumi hai sampurna bharat vars veero se bhara pada hai....aur rahi baat hamare bihar ki to itihaans gawah hai ....... apne muh se hum kya or kyon kahe....????? mai aapke is muhim me har kadam saath hai...... bolo jai bhojpuriya pariwaar.
Jwalant topic uthawe khatir bahut bahut badhai. Pahla Deshratna jekra bare me hi khali likhal gail ba ki " Examinee is better than examiner" (abhi tak ke record ba), ke hath ghadi nilam haoi!!! Kahe bhai, Bihar me ya India me koi sanrakchan kare wala naikhe ka? Nilami har halat me ruke ke chahin? Chor ke pata lagawe ke chahin aur Gadhi Bihar me rahe ke chahin.
Dhanyabad aur Pranam!
एडमिन जी प्रणाम आ जय भोजपुरी
बहुत ही दुख के बात बा की एगो भारत के बहुमुल्य चीज़ नीलाम हो ता आ सरकार चुप बैठल बिया ई हे सौतेला ब्यावहार से मन खिन्न हो जाता ई कांग्रेस जवन वंश वाद ही ओकर सब कुच्छ ह अगर ई हे गाँधी परिवार के रहित त कबे नीलामी रुक गईल रहित लेकिन अफ़सोस बा ये लोग के ई बिचार पर खैर सब भोजपूरिया भाई लोग से निवेदन बा जहा तक हो सके कोशिश कर के ओह घड़ी के भारत मे लियावे के बा.
जय भोजपुरी
जय भारत
Mail bhej diyal gael ba.bharat sarkar ke aur indian embassy switzerland ke
वाकई, बहुत ही शर्मनाक स्थिति बा...
हम भी ई-मेल भेज चुकल बानी...। कम से कम एतना ई-मेल त जाये के चाहीं, कि सरकार के नींद खुलो...
Sabke mail bhej dehale bani.
Jaibhojpuri......jai bharat.
Bahut dukhad msg. baa ki, hamni key desh key "Ratan" Rajendra Babu key ghari, key nilami lagata......hamni khatir bahut sharam key baat ba......
Theek baa, phaley to ekrakey hokhey sey rokey key baa, yadi na safalata mili,,,,,ta Nehru khandan key joun bhi saman baa, wohu key nilami hokhey key chahi,,,,,,Nehru khandan...aaj 50 sal sey uper sey E soney key chidiya kahlawey wala desh "Hindustan" key loot rahal baa. Ab e samapt hokhey key chahi. Aab nehru key nati-pota bhi lootinhey......
Ekdam ekra khatir joun bhi karey key badi kael jaee.........Lekin Hindustan sey E banswad mita devey key baa.
This watch is a national property as like Red Fort,Tajmahal. Isliya inki nilami nahi honi chayahi, is nilami ko rokana ke liya bhart sarkar ko khas kadam uthani chayahi.
JAI BHARAT,JAI BIHAR
जैय भोजपुरी आ प्रणाम,
बाहुत शर्मनाक बात बा आ येह पर सरकार के रुख शर्मीन्दा करे बाला बा...........
हम मेल भेज देहनी आ हम फ़ैसला कनी ह कि रोज मेल भेजब जब्ले कोन्प पहल न होत बा ........
कहे की इ सरकार कुंभकर्ण बा येकरा जगाबे खातिर के मिल के प्रयास करल जाव
जैय भोजपुरी
© 2012 Created by Admin.


text:
Come, let's do something for Bhojpuri...
भोजपुरी भाषा आ संस्कृति के चाहे वाला सभ नेही छोही लोगन के नमस्कार
काल दिन भर लोग " गलत भा सही" के आरोप लगावत रहस.
हम आपन जवन आलेख " भिखारी ठाकुर के संधर्भ में पढ़नी उ हम प्रस्तुत कर रहल बानी.
ई हम जरुर मानेब के समय बाध्यता के चलते आपन आलेख के सन्दर्भ/ साभार(reference ) के उल्लेख(acknowledge ) ना कर सकनी. एमे कोनो हमार कवनो गलत मनसा ना रहे बाबजूद एकरा हम ई आलेख पूर्वांकुर में छपे के देले बानी जेसे ई बात के स्पष्ट पता चल जाई के हम ई आलेख के सभ विद्वान लोगन के नाम के उल्लेख कइले बानी की ना.
दुसर बात अगर ऐसे मुन्ना पाण्डेय के तकलीफ भइल ओकरा ला हम खेद व्यक्त कर रहल बननी.
तीसर बात, हम कही भागे वाला आदमी ना हई हमार स्थाई पता " rzh /९४०, राजनगर-II , पालम कालोनी, नई दिल्ली बा आ फ़ोन नो. 9868152874 ह जे केहू के हमरा से तकलीफ बा उ आपन गलतफहमी दूर कर सके ले आ हमर आलेख देख सके ले.
भिखारी ठाकुर के सामाजिक चेतना के चरचा
अबहि नाम भईल बा थोरा, जब यह छुट जाई तन मोरा
तेकरा बाद पच्चीस बरिसा, तेकरा बाद बीस दस तीसा
तेकरा बाद नाम हो जइहन, पंडित-कवि- सज्जन जस गईहन" (१)
(१. भिखारी ठाकुर रचनावली, संपादक : नगेन्द्र प्रसाद सिंह, पृष्ठ ३१९, प्र. बिहार राष्ट्रभाषा परिषद्, पटना -०४, प्र. सन. २००९.)
" आजू हमनी इहवां दिल्ली ने पढ़ल लिखल लोगन के बीच भिखारी ठाकुर आ उनकर जस 2011 में गावत बानी त कवनो कलमकार काहे एतना नामी गिरामी हो जाला की ओकरा नहियो रहला पर लोग के हिरदय में ओकर छवि नचात रहेला जवन उ देखले रहेला. ओकर मूल में रहेला ओ आदमी के कइल काज आ ओकर व्यक्तित्व जवन आपन एगो इमेज हमनी के सोझा छोड़ जाला जवन हमनी के इयाद करे के मजबूर करेला. भिखारी ठाकुर आपन ईहे छाप हमनी पर छोड़ गइल बाड़े
आज जब देश के कए गो हिस्सा में मजदूरन पर हमला हो रहल बा, कऐ गो प्रान्त में अभियो पलायन चल रहल बा रोजी रोटी रोजगार के चक्कर में जात- पात छुवाछुत के , भेदभाव नारी के दबा के रखे के कम अभियो चल रहल बा त ई एहिसन हालत में भिखारी ठाकुर बहुत प्रासंगिक हो गईल बाडन.(२)
(२. मुन्ना पाण्डेय, दिल्ली विश्वविद्यालय के आलेख "भोजपुरी लोकरंग के वैश्विक कलाकार: भिखारी ठाकुर, अंजोरिया.कॉम से साभार )
"हमनी ई मालूम बा की कवनो रचना भा रचनाकार प्रासंगिक तबे ले बा जब ले ओकर रचनन में उठावल समस्यन के निवारण नईखे हो जात. भिखारी ठाकुर आजो ओतने प्रासंगिक एही बाड़े चुकीं उ आपन नाटक के माध्यम से जवन सामाजिक चेतना के संचार करे के कोशिश कईलन ओकर संचार के जरुरत आजो ओतने बा.
भिखारी के लागल की हमनी आपन नाटक कला से माध्यम से समाज में सुधर के काम कर सकिले जइसे बंगाल में राजा राम मोहन राय, इश्वर चंद विद्यासागर, स्वामी विवेक नन्द जइसन समाज- सुधारक लोग नव जागरण काल में कईल" .
(महात्मा गाँधी अंतरराष्ट्रिय हिंदी विश्वविद्यालय के शोधर्थी मन्नू राय के आलेख " भिखारी के सामाजिक चेतना" भोजपुरी जिनिगी पृ ६ अंक अक्तूबर २००९-मार्च २०१० से साभार)
"ठाकुर जी आपन लोक नाटक के स्थानीय सामाजिक समस्यन से जोडत रहेले जैसे व्यक्तिगत मुक्ति आ समाज कलायन के काम चले लगत रहे.
लोकनाटक के माध्यम से भिखारी भोजपुरी के क्षेत्र में जमाखाल रुदिवादी व्यवस्था के सोर से उखार के फेके में आपन न भुलावे वाला भूमिका निभइलंन जेकरा हमेशा इयाद कइल जाई. औरतन के पर्दा से बहरी आवे खातिर प्रेरित कइलंन आ खुलल आँखिन से समाज के देखे के दृष्टि देलन. जानना पर होखे वाला अत्याचार, अंधेरगर्दी के खिलाफ भिखारी जेहाद छेड़ देलन. छोट उमिर में होखे वाला विआह बाल बिआह, बुड्ढ के साथै छोट उमिर के लड़की सन के विआह विधवा के साथै अमानवीय वेवहार जइसन समस्या आ मुद्दा के संगे संगे रुढ़िवादी, कुरुतियाँ आ अंध विश्वास के जम के उठवलन आ सार्थक ढंग से चोट कइलन उनकर ई सोच पर विचार देत रामनिहाल गुंजन के मानल बा की " भिखारी ठाकुर जी भोजपुरी के शेक्सपियर कहल जानी बाकिर हमार विचार से बिखरी आपन रूढीमुक्त आ प्रगति शील सामाजिक दृष्टिकोण के चलते भारतेंदु के जादे करीब रहस,एही से उनका 'भोजपुरी के भारतेंदु' कहल जादे उचित होई."(३)
(३. भगवती प्रसाद द्विवेदी के हिंदी आलेख " भोजपुरी के जनगायक : भिखारी ठाकुर" के हिंदी आलेख आजकल (हिंदी पत्रिका), नई दिल्ली के सितम्बर २०१० अंक के 'दीर्घा' स्तम्भ पृ.संख्या ४७ से उधृत )
डॉ. जयकांत सिंह जय जे एल. एस. कालेज मुजफ्फरपुर बिहार में भोजपुरी के प्रोफेस्सेर बानी के कहनाम बा की " भिखारी आपन अनुभव आ काव्य प्रतिभा के बदउलत अपना समय आ समाज के तमाम समस्यन, बुराइन, आ कम्जोरियन के विषय बना के भोजपुरी के लोकधर्मी नाटक के कर के समाज के बीच लोक मंच के रचनो कइलन"(४)
(४.डॉ. जयकांत सिंह जय के आलेख : "भोजपुरी नाटक के विकाश में भिखारी ठाकुर के योगदान" भोजपुरी जिनिगी पृ २७ अंक अक्तूबर २००९-मार्च २०१० से साभार)
समाज के आपन नियत के बारे में साफ साफ कहल बिखरी के ईमानदारी आ पारदर्शी व्यतित्व के परिचय देला. भिखारी ठाकुर पर पीएच.डी करे वाला भोजपुरी के विद्वान तैयब हुसैन पीड़ित जी के मानल बा की " साम्राज्यवाद, पूंजीवाद, सामंतवाद और अध्यात्मिकता के संश्लिष्ट ताने बाने से परिचित हुए बिना भिखारी कुछ कर नहीं सकते थे, जो अपने समय में आजादी के लडाई का सूत्र नहीं पकड सका वह इन सबो के परिणाम की व्याख्या ऊपर ऊपर ही कर सकता था. उनकर ' सूत्रधार' उपन्यास लिखने वाले उपन्यासकार संजीव ( जो स्याम ई संगोष्ठी में सामिल बानी) ने भी एक बार इन पंक्तियों के लेखक को भिखारी का यथार्थ बताते हुए कहा था " भिखारी जब भी आगे बढ़ना चाहते हैं, तुलसी उनकी राह रोककर खडे हो जाते हैं"
भिखारी आपन नाटक कलयुग बहार (पियवा नसइल) के पियक्कड़ पति के दुरवेवहार पर लोग थू थू करे पर मजबूर करत बाड़े साथै साथै 'नशा' के आदत से होखे वाला समस्या से जागरूक करत बाड़े.
बेटी वियोग (बेटी बचवा) में बुढ वर से आपन विआह पर बेटी के वियोग बड़ा कारुणिक बा
" रूपया गिनाई लिहल
पगहा धराई दिहल
चेरिया के छेरिया बनवल हो बाबूजी "
' गंगा असनान से धार्मिक रूढी वादी आ ढोग के विरोध बा त महतारी के प्रति बेटा -पतोह के कर्तव्यबोध के पाठ बा. ' भाई विरोध' नाटक संजुक्ता परिवार टूटे के कहानी बा जहवा पूजीवादी समाज के परिणति बा. श्रम आ पूंजी के विषमता दु गो भाई में बंटवारा के नौबत ले आवत बा"(५)
(५.तैयब हुसैन पीड़ित के लिखित हिंदी पुस्तक : भारतीय साहित्य के निर्माता "भिखारी ठाकुर" के मोनोग्राफ, पर. साहित्य अकादेमी, नई दिल्ली में दिहल आलेख " भिखारी ठाकुर : साहित्य और रंगकर्म की सामाजिक सार्थकता:के पृष्ट स. ९४-९५ से साभार)
भिखारी के सबसे विख्यात नाटक 'विदेसिया' (बहरा बहार) आजो सामाजिक चेतना के झकझोर देला. आखिर गाँव से सहर को ओर पलायन काहे बा ?
भिखारी के सबसे तगड़ा नाटक 'गबरघिचोर' मानल जले. घिचोर बहार के नैयिका के पति के लमहर वियोग से जवन विचलन बा आ ई विचलन से पैदा भईल जमाल के समाजिक मान्यता आ पुरुष प्रधान में माता के अधिकार के सुरक्षित रखे के बात भिखारी कहत बाड़े. भिखारी लमहर पति वियोग से भइल विचलन के भी जाइज मने के पक्ष में खड़ा लउकत बाड़े .पुत्रबध, विध्वविलाप भाई विरोध आदि में खून खराबा के दुसल गईल बा.
" भिखारी ठाकुर के नाटकन में स्त्री के सामाजिक स्तिथि, समस्या आ मनोविज्ञान के सामाजिक स्तिथि के गहराई से व्यक्त भईल बा. गबर गिचोर से लेके विधवा विलाप तक भारतीय ग्रामीण औरतन के दुरदासा भिखारी से छुपल नईखे . ईहो बात भिखारी से नईखे छुपल की भोजपुरी समाज में औरतन के दुरदासा के पाछे कवन कारन बा एतने बा कऐ बेर त ई पद के आचाम्भो होला की भिखारी के कविताई कबो एकदम से जिला ज्वर प्रान्त ज्वर देश के सिवान के लाँघ जला जैसे भिखारी कहत बाड़े
" जियाला पर कुत्ती कुत्ता
कहेला पतोह पुता "
ई बात एगो अमेरिकेन मुहावरा से ढे खानी मिळत बा जन्व्हा ई कहल जला
" son is son till he gets a wife but daughter is daughter all her life "(६)
(६.. मुन्ना पाण्डेय, दिल्ली विश्वविद्यालय के आलेख "भोजपुरी लोकरंग के वैश्विक कलाकार: भिखारी ठाकुर, अंजोरिया.कॉम से साभार )
एही से हमनी कह सकिला की भिखारी ठाकुर के सगरो रचना आगू भी प्रासंगिक बा कहे की एह रचनन में जवान समस्या उठावल गइल बा उ आजू के समय में व्याप्त बा.
जरुरत बा अईसन कज्करम के बौधिक कज्करम के जेकरा माध्यम से भिखारी ठाकुर के सगरो साहित्य पर संबाद हो सके जवना से आज के दिग्भ्रमित हॉट समाज के दिशा आ दशा मिल सके.
अंत में डॉ. गोरख प्रसाद मस्ताना के शब्द में कहल चाहेब " जेह्तारे कबीर जी के एक एक दोहा भारतीय जीवन के दर्पण बा ओसहिं भिखारी ठाकुर जी के नाटक के विषय में जेतना उनका समय में प्रासंगिक रहे ओतने आजुओ बा. काहे की जवान समस्या कालहु रहे ओह में तनको घटाव आजुऊ नइखे. बाल बिआह होखे भा अनमेल विवाह दहेज़ परथा भा महाजनी दावं पेंच में, कुलही आजुवो सुरसा नियर मुह ववले खड़ा बा ."(७)
(७.डॉ. गोरख प्रसाद मस्तानाजी के आलेख : भिखारी ठाकुर एगो इयाद : भोजपुरी जिनिगी पृ 40 अंक अक्तूबर २००९-मार्च २०१० से साभार)
एह प्रकार से भिकारी ठाकुर जी भोजपुरी भाषा के एगो अनमोल धरोहर बनी. भोजपुरी के जवन सेवा ठाकुर जी कइलन उ हमेशा सुनहला अछर खानी भोजपुरी साहित्य में चमकत रही. समाज के इ समन्वयक, मार्गदर्शक के हमार सन सत नमन.
Views: 53
प्रवीण जी
हमनी के बानी जा नु , कुछ बाउरका हमनियो के बतोरल जाउ ! आ अईसना लोगन के विरोध हरमेसा करत रहल जाउ जे भोजपुरी के ले के गलत करत बा ! भले केहु फांसी प चढा देउ ! एह ले बेसी केहु ना करी नु ?
संतोष भाई प्रनाम आ जय भोजपुरी
जईसे की काल्हु हमनी के मैसेज मे बात भईल रहे आ हम अबहियो उहे बात कहत बानी की कवनो चीझु के गलतफहमी भा गलती हो गईल होखे ओह के सोझा सोझी बतिया लेबे के चाही एह से मन के बात साफ हो जाई !
मुन्ना भाई अपना जगहि प सही बाडन काहे की जब केहु के मेहनत के केहु अउरी अपना नावे करेला त ओह मे तनी बाउर लगबे करी , आ एहि के देखि के उ एह चीझु के उठवले रहलन ह , चुकि राउर प्रतिक्रिया भा राउर का कारन रहे ई बात काल्हु हमरा मालुम भईल आ आजु ई लेख के संगे संगे रउवा एह बात के रखनी आ ओह मे सबसे बड आ नीमन बात ई भईल की जवन एगो गलती ( साभार भा स्रोत ) रहे ओह के भी रउवा बतवनी , त ई अपने आप मे बहुत बडहन बात बा आ बडप्पन बा !
हम अमितेश भाई आ मुन्ना भाई से निहोरा करब की अब जवन बात बा उ सबके सोझा आ गईल सबके मालुम चली गईल आ एह प जवन भी गलती सही भईल उहो सबका मालुम परी गईल त एह के एजुगे सल्टावल जाउ आ एह के खतम कई के एक संगे मिलि जुलि के जेकर जवन मेहनत बा ओह मेहनत के कद्र कई के आगे बढल जाउ !
हमरा लगे मुन्ना भाई के लेख भी बा जवना के हम अगिला पोस्ट मे पोस्ट करब जवन परसो हमरा के अमितेश भाई भेजले रहनी !
आई सभे मिल जुलि के भोजपुरी खातिर कुछ नीमन कईल जाउ
जय भोजपुरी
वर्ड मे हमरा से नईखे होत एह से हम अटैच कई देत बानी ओह फाईल के जवना के अमितेश भाई भेजले रहनी ह आ मुन्ना भाई के लिखल ह ! हम बतावल चाहब की मुन्ना भाई एगो शोधार्थी हई आ इँहा के भिखारी ठाकुर के उपर 2010 मे ई लेख लिखले रहनी !
उँहा के नोट जवन फेसबुक प बा ओह के कुछ अंश -
पिछले वर्ष १७ जुलाई को जेएनयु के भोजपुरी मंच द्वारा आयोजित भिखारी ठाकुर जन्मदिवस पर 'भोजपुरी लोकरंग के वैश्विक कलाकार'नाम से एक शोध परचा प्रो.केदारनाथ सिंह.प्रो.आनंद कुमार,प्रो.शत्रुघ्न प्रसाद जी के सामने पढ़ा था |
बाकी अब जब मय बात सोझा आ गईल बाडी स त एह चीझु के खतम कई के आगे बढल जाउ , ई एगो सबक भी बा सीख भी बा जानकारी भी बा की आगे हमनी सब के अईसन कुछ ना करे के चाही जवन से केहु के तकलीफ पहुंचो बाकी अगर जे गलती करत बा ओकरा के गलत कहे मे भी इचिको पीछे ना हटल जाउ !
जय भोजपुरी
काल दिन भर लोग " गलत भा सही" के आरोप लगावत रहस. आरोप गलत कईसे बा?
संतोष जी खेद व्यक्त कर ताड़ें ठीक बा लेकिन उनका मुन्ना पाड़े जी से व्यक्तिगत तौर पर बात करे के चाही.
तेसर बात एह पर्चा में सब केहु ना केहु के लिखले बा ता आपन बात कहां बा? एगो शोध पत्र के मतलब होला कि रऊआ पुर्व प्रचलित मान्यता से वाद विवाद करत आपन मत प्रस्तुत करीं. इ पर्चा रीमिक्स गीत खनिया बा.
हमरो इहे लालसा बा की संतोष भाई के आ मुन्ना भाई के आपस मे बात हो जाउ ! आ बात के खतम कई जाउ ! आ ई एगो आधार बने की आगे अईसन कुछ जनि होखे आ नीमन चीझु के फईलावल जाउ बढावल जाउ लोगन के परिचय करावल जाउ संगे संगे वोह नीमन के जे नीमन कईले बा भा बनवले बा ओकर भी नाव होखो आ लोग जानो !
जय भोजपुरी
© 2012 Created by Admin.


text:
Come, let's do something for Bhojpuri...
सब केहू के प्रणाम आ जय भोजपुरी...
‘रामायण’, ऊ ग्रन्थ जेकर झंडा खाली भारते में ना, दुनिया भर में फहरल बा! दुनिया के बहुतन भाषा में ‘रामायण’ के अनुवाद भईल बा! पहिला रामायण बाल्मिकी मुनि, संस्कृत में, राम की जनम-करम से पहिलही लिखी देले रहने, एहिसन लोग मानेला, आ एहिसे उनके आदिकवि कहल जाला! कालांतर में, बाल्मिकी जी के ‘रामायण’ के आधार बनाके, बहुत भाषा के, बहुत कवि लोग राम कथा अपनी-अपनी तरह से लिखल! एह सब में तुलसी बाबा के ‘रामचरितमानस’ के विशेष प्रतिष्ठा, आ गुणवत्ता बा! तुलसी बाबा ‘रामचरितमानस’ के रचना अवधी भाषा में, चौपाई, दोहा, सोरठा, आदि छंदन में कईले! उनकर ई रचना आज घर-घर में गावल जाला!
भारत के बहुतन भाषा में रामायण के रचना भईल बा, बाकिर अगर हमरा ठीक पता बा, त हमनी की भोजपुरी में अबे अईसन कौनो रचना विशेष प्रकाश में नईखे आईल! हमरी मान में ई विचार आईल ह कि अगर आप सब राजी होखीं, त मिलजुल के भोजपुरी में एगो संक्षेप ‘रामायण’ के रचना कईल जाव! ई कॉम बहुत आसान नईखे, बाकिर मिलजुल के कईल जाई, त हो जाई! एकरा खातिर जौन कुछ बाति अपनी बुद्धि भर हमरा ज़रूरी लागता ऊ हम लिखतानी, बाकी राओरो सब देखब!
१. हमनियों के रचना चौपाई, दोहा आदि छंद में ही होखो! ई छंद आसान होला!
२. हमनिके छंद के नियमन के प्रति सचेत रहेके होई! नियम टूटे के ना चाहीं!
३. पहिला आदमी जहाँ ले लिखले रही, अगिला आदमी ओकरी आगे से लिखी!
४. प्रसंग के समझिके ही लेखनी चलावे के होई!
ई कुछ बाति हमरा आवश्यक लगली ह सं! अब रऊरा सब देखी, सोची, आ अगर हमार बाति ठीक लागो, त रचना के काम के श्रीगणेश कईल जाव!
Views: 60
पियूष जी, जय भोजपुरी डॉट कॉम पर गुरुजी (विकल जी) पहलहीं से रामायण लिख रहल बानी, अउर अभी ले ओकर 23 गो भाग प्रकाशित हो चुकल बा। वइसे भी एहिजा फोरम पर खाली उहे बात पोस्ट कइल जा सकेला, जवना पर सब केहु आपन राय दे सको (नियम देखीं)। एहिजा कवनो विषय पर बात खुद शुरु करे के परंपरा बाटे, लेकिन तबो, पता ना काहें, रउआ स्वयं एह रामायण के शुरुआत नइखी कइले, अउर अगर अगिला 24 घंटा में केहु अउर भी शुरु ना कइल, त एह मुद्दा के बंद कइ दिहल जाई। अगर रउआ कुछो साहित्यिक लिख रहल बानी, त रउआ से निहोरा बा कि ओकरा के ब्लॉग में पोस्ट करीं।
जय भोजपुरी एडमिन जी
गुरूजी रामायण लिखतानी, ई त बड़ी निमन बाति बा! रहल बाति कि हम कुछु शुरुआत नईखी कईले, त ऊ एह वजह से कि हम चाहत रहनी कि लोग एपर आपन राय देउ, ओकरी बाद कुछ शुरुआत होखो! वईसे हम जल्दिए शुरुआत करब! धन्यवाद!
© 2012 Created by Admin.


text:
Come, let's do something for Bhojpuri...
Views: 32
श्याम भाई जी प्रणाम,
बहुत बढ़ियाँ ...रउरी हर रचना में एगो खास बात होला ....जहाँ ले हमरा लागेला आ शुरु से देखल जाव त बुझाला कि,एगो कहानी चलत बा ..आ राउर कुल बात रचना के रूप में, ओही के इर्द-गिर्द रहेला ....पहिले रउरी रचना में, खड़ा बोली के शब्दन के साथे गद्य के मात्रा तनी ढेर रहत रहे अब मिश्रण धीरे-धीरे सन्तुलित होखे लागल बा ... हम कौनो प्रकार के समीक्षा नइखी करत ...बल्कि रउरी निरन्तरता आ समर्पण के सलाम करत बानी .... जय भोजपुरी भाई जी .... अइसे लागल रहीं भोजपुरी के सेवा होत रही ।
नीमन बा !
neeman
Comment
© 2012 Created by Admin.


text:
बड़ा दर्द होता जी ......
दू तीन दिन से देखत बानी की मराठी लोगन के ठेकेदार नंबर दू ठाकरे साहब आ भारत के चलावे वाला दू तीन गो कर्णधार नेतन लोगन के दिल में दर्द होखे लागल बा. और इ दर्द बा आस्ट्रेलिया में होखत भारतीय लोगन पर हमला के .बड़ा हाला मचत बा जी ,आ देश प्रेम भी बढ़ गइल और ओकर जबाब देबे के खातिर मुंबई में होखे वाला आस्ट्रेलिया के साथे क्रिकेट पर उतारल जात बा .बड़ा नीक लागत बा जी ऐसन प्रेम देखि के की मराठी प्रेम के बाद देश प्रेम भी होला .
लेकिन सवाल इ बा की जब अपने भाई पाटीदार के जब मुम्बई से निकल जाये के बात काइल जाला, मारल पीटल जाला , और बेशर्मी के हद पार कैल जाला तब एह दिल के दर्द के का हो जाला ,तब त चाय के चुस्की के संगे भतीजा के पीठ थप थपवाल जाला.ओकरा साथे बाकि कर्णधार लोगन भी कान में रेडी के तेल डाला जाला जैसे की एह समय प्रधानमंत्री आ बिदेश मंत्रालय के कान के आराम देबे के खातिर डालाइल बा .
खैर सरकार, हमनी के भी रउवा एगो बड़ा बढ़िया तरीका बता देहले बानी , की जैसे आस्ट्रेलिया के क्रिकेट टीम पर बैन लगावल जा रहल बा ठीक ओही तरीका से हमनी के पूरा उतर भारत में मुंबई में बनल आ मुंबई के लोगन से जुडल हर उत्पाद आ सेवा के उपर बैन लगा दियाई.त किसान रही... बताई ?? काहें की एहो बड़ा दर्द होता जी ...
जय भोजपुरी


text:
बहुत दिन से हम सोचत रहनी हां की भोजपुरी सिनेमा के ऊपर कुछ लिखे के , लेकिन हमरा वोह विषय के बारे में कम जानकारी होखला के वजह से लिख ना पावत रहनी हां , बहुत खोज बीन कईला पे बहुत चीज जाने के मिलल हा आ वोही आधार पे हम आपन विचार कुछ दुसरा जगह से मिलल चीज आ कुछ लोगन के भोजपुरी सिनेमा के बारे में लिखल समीक्षा के मिला के लिखत बानी |
सबसे पाहिले हम धन्यवाद से शुरू करब आ वोह में पहिला नाम बाटे" डा. चंद्रभूषण जी के " आगे बढ़ब ता हम धन्यवाद देब "विकिपीडिया" के फेरु ' जय भोजपुरी " के आ आगे आगे बढ़ब ता धन्यवाद बाटे एह जय भोजपुरी के सब सदस्य लोगन के और अंत में हम धन्यवाद देब 'नीरद जी " के , काहे की इन्हा के वजह से हम दू चार लाइन लिखे लायेक भईनी |
जी शुरुवात बा भोजपुरी भाषा से , जवन एगो क्षेत्रीय भाषा के रूप में बुझल जात रहे आ कुछ लोग ता एह के खाली बोली समझत रहे आ ई बस लोगन के रोज के जिनगी में एगो व्यवहार के भाषा बन के रह गईल रहे , जबकि सब लोगन के ई कहनाम रहे की आजादी के समय में भोजपुरी भाषा एगो बल के रूप में आपन असलियत देखवले रहल जवना के एगो अंग्रेज, ग्रियर्सन कहत बाड़े - “भोजपुरी एगो बहादुर जाति के व्यावहारिक भाषा ह, जवन परिस्थिति के अनुकूल बनल जानेले आ एकर प्रभाव भारत भर में बा। भारत के सभ्यता के उत्थान में बंगाली आ भोजपुरी के विशेष योगदान रहल बा। पहिला अपना कलम से आ दूसरा अपना लाठी के बल से ई काम कइले बा।”
ता ऊ लोग जे ई समझत बाटे की भोजपुरी खाली एगो सामान्य बोले वाले भाषा हवे एह के पढ़ लेबे के चाही ता शायेद उनकर मुदायिल आँख चोनिहिया के खुल जाई|
खैर बात बाटे सिनेमा के ता हम अपना के वोही जगह पे राख के भोजपुरी में सिनेमा और ओकर इतिहास के बारे कहब , आ एह के असल शुरुवात विश्वानाथ शाहाबादी के सिनेमा "गंगा मइया तोहें पियरी चढ़इबो
" से भईल रहे , आ एकरो पीछे एगो बात बाटे , असल में कैसे आज हमनी के तडपत बानी जा भोजपुरी खातिर ता वोह घरी भी कई गो भोजपुरिया लोग बोम्बे रहल लेकिन अपना माटी खातिर तडपत रहे|
वोही समय में भा कुछ दिन बाद १९६१ में "गंगा जमुना" दिलीप कुमार के अभिनय में आ अवधी (बोली ) संवाद अउर भोजपुरी गीत के साथ आईल रहे अउर बहुत बढ़िया प्रदर्शन रहे जवना से एह बात के हवा मिलल की क्षेत्रीय भाषा में भी सिनेमा बन सकेला , वोही घरी बंगला में भी सत्याजीत रे के सिनेमा " पाथेर पांचाली" आईल रहे जवन बहुत चलल , ता एह दुनो सिनेमा के कहल जा सकेला की क्षेत्रीय भाषा के ( कम से कम उत्तर भारत) एगो बढ़िया कारण दे दिहल क्षेत्रीय भाषा में सिनेमा बनावे खातिर |
फेरु का विश्वनाथ शाहाबादी जवन एगो बहुत बड व्यवसायी रहलन बिहार से उनका के राजेंद्रा बाबू
के प्रोत्साहन मिलल अउर ऊ भोजपुरी में सिनेमा बनावे खातिर बोम्बे चहुप गईलन आ ओजुगा जाई के दादर में एगो होटल " प्रीतम " में रुकलन काहे की ऊ होटल भोजपुरियन के रुके अड्डा रहे |वोजुगा उनकर भेंट नसीर हुसैन से भईल जवन पाहिले से भोजपुरी में एगो कहानी लिख के तैयार रहलन फेरु का रहल १९६१ में ई दुनो जाना मिल के भोजपुरी में सिनेमा बनावे खातिर तैयार हो गईल लो आ फेरु " गंगा मइया तोहें पियरी चढ़इबो"
के बनावे के जोजना बनल | फेरु का उन्हा लोगन के बनारस के कुंदन कुमार से भेंट हो गईल आ उनका के एह सिनेमा के निरदेशन के जिमा दे दिहल गईल आ साथ साथ में बनारस से ही एह सिनेमा के हीरो (असीम ) अउर हीरोइन (कुमकुम ) मिल गईल लो आ संगीत के जिमेदारी चित्रागुप्त के दे दिहल गईल | फेरु का ई सिनेमा के मुहूर्त १६ फ़रवरी १९६२ के पटना के शहीद मैदान में भईल |
ई सिनेमा बहुत चलल लोग बहुत पसंद कईल आ अईसन स्थति हो गईल लोग गाँव गाँव से एह के देखे खातिर बैलगाड़ी से टम टम से आवे लागल | बनारस में ता ई प्रकाश टाकीज में लागल रहे आ प्रकाश टाकीज के सामने मेला लेखा स्थिति हो गईल रहे आ लोग ई कहे की " गंगा नहा विश्वनाथ जी के दरशन करा अउर गंगा मईया के देख के जा "
फेरु का जब "" गंगा मइया तोहें पियरी चढ़इबो" आईल आ ओकर हालात देख के कई गो भोजपुरी सिनेमा आईल जईसे -
विदेशिया,
लागी नाहीं छूटे राम,
नइहर छूटल जाय,
हमार संसार,
बलमा बड़ा नादान,
कब होई गवना हमार,
जेकरा चरनवा में लगलें परनवा,
सीता मइया,
सइयां से भइलें मिलनवा,
हमार संसार और भौजी
अउर आकाशवाणी पटना से कुछ नाटक जईसे लोहा सिंह , विधवा नाच नचावे , सोलह सिंगार करे दुलहिनिया अउर गंगा रहे |
चलत रही


text:
Come, let's do something for Bhojpuri...
जमशेदपुर। बिहार/उत्तर प्रदेश के सूर्य उपासना के प्रमुख पर्व छठ ना खाली ओहिजा के निवासी लोग मनायेला, बल्कि मारवाड़ी, बंगाली अउर ओडि़या परिवारन का संगे-संगे कुछ मुस्लिम लोगन में भी एकरा प्रति अटूट आस्था बाटे। एह लोगन के कहनाम बा कि जवना मनोकामना के पूर्ति खातिर ई लोग छठ पूजा शुरू कइल, ऊ पूरा हो गइल, जेकरा वजह से एह लोगन के आस्था काफी बढ गइल। आईं, हमनी का समाज के अलग-अलग तबका में छठ मनवला के बारे में बात करीं।
मुस्लिम समाज
अब एकरा से शायद छठी माई के प्रति आस्था के पराकाष्ठा ही कहल जाई कि बिदुपुर (वैशाली जिला) के मोहनपुर गांव के मुस्लिम बस्ती में छठ के गीत गूंज रहल बाटे। समाज के बांटे वालन के चुनौती देय एहिजा कुछ मुस्लिम महिला लोग ईद-बकरीद का जइसहीं भक्ति अउर श्रद्धा के साथ विधि पूर्वक छठ पूजा कइ रहल बा लोग। एह छोटहन मुस्लिम बस्ती में नजमा खातून के रहेला, जहंवा हर साल नियम पूर्वक छठ व्रत कइल जाला। पड़ोस के हिन्दू बहिनन नियन नजमा खुद नहाय-खाय के साथ चार दिवसीय छठ व्रत के अनुष्ठान शुरू कइली।
छठ पर्व के समय एह बस्ती में कदम रखे वाला अनजान लोग छठ गीत के आवाज सुनते ही थम जाला, कुछ लोग ई मान लेवेला कि शायद एह मुस्लिम बस्ती में कवनो हिंदु के घर होई, लेकिन गांव वालन खातिर ई कवनो नया बात नइखे। ओह लोगन के पता बा कि नजमा पूरा श्रद्धा से छठ व्रत करेली। पहिले ऊ व्रत करते समय अकेला पड़ जात रहली, लेकिन अब उनुकर पूरा परिवार उनका संगे रहेला। घर के महिला लोग पूजा खातिर गेहूं धोये-पसारे से लेके प्रसाद तैयार करे, अउर छठ घाट जाये तक में उनकर मदद करेला। शुरुआत में त बस्ती वालन के भी नजमा के ई पर्व कइल खटकत रहे, लेकिन अब केहु के कवनो एतराज नइखे। बस्ती वाला लोग जानेला कि छठी मइया ही नजमा के बेटी के सुना कोख भरले बाडी। नजमा खुद बतावेली कि उनकर बेटी के निकाह के दस-बारह साल हो गइल रहे, लेकिन ओकरा घर में बच्चा के किलकारी ना गूंजल। अपना पडोस के हिन्दू बहिनन से छठी मइया के महिमा के बखान सुनला के बाद ऊ बेटी खातिर मन्नत मंगली। छठी मइया उनकरा फरियाद सुन लिहली, अउर उनका घर में खुशी लवट आइल। नजमा इहो वादा कइली कि जब ले ऊ जीवित रहिहें, व्रत कइल ना छोडिहें।
मारवाड़ी समाज
जमशेदपुर के एगो मारवाड़ी परिवार के शांति देवी जोशी बतावेली कि उनकर हर मनोकामना छठी मइया के कृपा से पूरा भइल बाटे। जब ऊ शादी के बाद रामगढ़ मायके से जमशेदपुर ससुराल अइली, तब एहिजा पूजा ना होत रहे। मायके में उनकर माई हमेशा छठ करस, ओह से ऊ एहिजा शुरु कइ देहली। छठी माई के कृपा तीन गो लइका आ एगो लइकी भइली सन। उनकर बडका लइका मनोज के दूगो लइकी रहली सन, लइका ना रहे। ओकरा खातिर ऊ सात बरिस पहिले व्रत शुरू कइलन, त उनका भी लइका हो गइल, जेकर नांव विशाल बा। लायंस क्लब के पदाधिकारी बैजनाथ जोशी के पत्नी शांति देवी एह साल स्वास्थ्य ठीक ना भइला का वजह से अपना बहू निर्मला के पूजा के भार दे रहल बाडी, जे एह साल से एह परंपरा के आगे बढइहें।
बंगाली समाज
मानगो पारस नगर (जमशेदपुर) निवासी सुभाष चंद्र भट्टाचार्य के पत्नी रीना पिछला 35 साल से छठ पूजा कइ रहल बाडे। ऊ कहली कि हम बेटा भइला के मनौती मंगले रहनी, जवन कि पूरा भइल। अब उनकर बेटा (डॉ. अभिजीत भट्टाचार्य) भी छठ पूजा करेलन, अउर पिछला 11 साल से ऊ दंडवत करत सूर्य देवता के अरघ देवे जालन। रीना भटटाचार्य के कहनाम बा कि उनका घर के छत पर कई गो बंगाली परिवार के महिला लोग छठ पूजा के खरना आदि के अनुष्ठान करेला।
ओडिया समाज
जमशेदपुर स्थित एगो ओडि़या परिवार के नवीन गौड़ हर साल अपना पत्नी कमली देवी का संगे छठ पूजा करेलन। हालांकि ऊ अउर उनकर पत्नी अपना घरे अनुष्ठान ना करेला लोग, लेकिन पड़ोस में रहे वाला छठ व्रती परिवार के पूजा के सामान अउर सूप चढ़ाये खातिर देला लोग। ओकरा बाद छठ के दिने उनुकर पूरा परिवार भगवान भास्कर के अरघ देवे स्वर्णरेखा नदी घाट पर जाला। नवीन कहलन कि पहिले रुपया-पइसा के लेके काफी तकलीफ होत रहे, लेकिन जब से छठी माई से प्रार्थना कइलन, त काम बन गइल।
साभार: भोजपुरिया डॉट कॉम
Views: 79
एडमिन जी प्रणाम ,
edmin ji parnam a jai bhojpuri |
bahut niman lagal sun ke ,halaki bhojpuria parmpara aisane
ba ki har log har jagah manavela |mumbai me bhi chhath ke din
pata na chalat ki e mumbai ha |chhath mai sabka par apan kripa banavale rakhas |
jai bhojpuri
sanjay pandey
एडमिन जी प्रनाम आ जय भोजपुरी
जहवा आजु के घरी समाज जाति धरम छेत्र के नाव प टुटि रहल बा ओजुगे भोजपुरियन के महापर्व छठ पुजा पे संवसे भारत एक ठवे जुडि रहल बा ! का धरम का जाति का छेत्र , सज्जे के लोग छठ पुजा खाति , छठ माई से मनोकामना खाति जुटि रहल बा !
बहुत बरिआर समाचार बा आ ई देखा रहल बा की छठ पुजा पर्यावरण के सम्हारे के संगे संगे आध्यात्मिक पहल के संगे संगे राष्ट्रवाद के पाठ भी पढा रहल बा !
हमरा गर्व बा की छठ माई के आंचर मे हमार जनम भईल बा !
जय भोजपुरी जिआ भोजपुरी
pranam admin jee !
bahut sunar sanesh raura pahunchawni humni tak !
eh se pratit hota ki eh parv ke khashiyat ka ba
eh mai sanskriti ke jhalak ke sange sange aastha
vishwash ke jhalak ba .............ehe ego aisan parb h
je me bhagt auru bhagwan aamne saamne rahele !
jai ho aadity narayan jai chhathi maiya
jai bhojpuri jiya bhojpuri !
Comment
© 2012 Created by Admin.


text:
Come, let's do something for Bhojpuri...
लखनऊ। मशहूर भोजपुरी गायक बालेश्वर यादव के एहिजा रविवार के निधन हो गइल। उनुकर पारिवारिक सूत्रन के अनुसार 68-वर्षीय बालेश्वर पिछला कुछ समय से बेमार रहलन, अउर उनकर इलाज लखनऊ के श्यामा प्रसाद मुखर्जी अस्पताल में चलत रहे। "हमार बलिया बीचे सजना भुलाईल सजनी" अउर "निक लागे टिकुलिया गोरखपुर के" जइसन गीतन से प्रसिद्ध बालेश्वर के भोजपुरी गीतन में पुरोधा मानल जाला, अउर कई देशन में उनका के "बालेश्वर बाबा" के नांव से जानल जात रहे।
इलाज के क्रम में आज सबेरे अस्पताल में ही ऊ अंतिम सांस लिहलन। उनकर अंतिम संस्कार काल्ह एहिजे बैकुण्ठ धाम में कइल जाई। देश-विदेश में भोजपुरी लोक संगीत के लोकप्रिय बनाये में महत्वपूर्ण भूमिका अदा करे वाला बालेश्वर के सात जनवरी 1995 के उत्तर प्रदेश सरकार द्वारा यश भारती पुरस्कार से भी सम्मानित कइल गइल रहे। उनका परिवार में उनकर पत्नी छंगुरी देवी, तीन गो बेटा राजेश, अवधेश अउर मिथलेश समेत पतोह लोग बा।
लोकगायन में 'बिरहा' के एगो अलग पहिचान दिलाये वाला गायक बालेश्वर यादव के जनम एक जनवरी 1942 के मऊ के बदनपुर गांव में भइल रहे। ओहिजे क्षेत्रीय स्तर पर गायकी से उनकर नाम भइला के बाद सांसद स्व. झारखंडे उनका के सुनलन, अउर 1962 में लखनऊ ले अइलन। एकरा बाद बालेश्वर कबो पिछे मुड के ना देखलन। पता ना केतना एलबम रेकार्ड भइल, अउर अनगिनत स्टेज शो भइल। अस्सी के दशक में उनकर लोकप्रियता चरम पर रहे। एक बेर विदेशन में उनकर स्टेज शो शुरु भइल, त लागल कि भोजपुरी लोकगीतन के नया आसमान मिल गइल। ओह समय ऊ हॉलैंड, जर्मनी, मॉरीशस अउर थाइलैंड का संगे-संगे कई यूरोपीय देशन में आपन कार्यक्रम पेश कइलन। विदेशन में उनकर शो के सिलसिला 2008 ले लगातार चलत रहे, जब ऊ सुरीनाम में आपन आखिरी प्रस्तुति देले रहलन।
बालेश्वर यादव के निधन से भोजपुरी संगीत इंडस्ट्री में शोक के लहर दौड गइल बाटे। भरत शर्मा, गोपाल राय, देवी, अशोक कुमार दीप, राकेश उपाध्याय अउर कई अन्य लोग एह खबर से सदमा में बा, अउर उनका आत्मा के शांति खातिर भगवान से प्रार्थना कइ रहल बाटे। एकरा अलावा फिल्म इंडस्ट्री से रवि किशन, मनोज तिवारी, दिनेश लाल यादव निरहुआ, पवन सिंह, रानी चटर्जी, मुर्तजा जाफरी समेत कई लोगन के शोक-संदेश हमनी के मिलल बाटे, जवना में बालेश्वर के निधन पर दुख व्यक्त कइल गइल बाटे।
हॉलैंड, मॉरीशस, सुरीनाम, फिजी समेत कई देशन में मशहूर बालेश्वर यादव के निधन भोजपुरी समाज खातिर एगो अइसन क्षति बा, जेकर पूर्ति निकट भविष्य में भइल संभव नइखे। भोजपुरिया डॉट कॉम अउर जय भोजपुरी परिवार उनका के श्रद्धांजलि देता, अउर उनका परिवार के एह दुख के सहे के शक्ति देवे खातिर भगवान से प्रार्थना करता।
Views: 66
एडमिन जी प्रणाम आ जय भोजपुरी
ई एगो बहुत दुखद समाचार बा , बालेश्वर यादव बिरहा के जानल मानल आ दुगोला के बहुत बरियार गवईया रहलन हा , हम खुद उनुकर बिरहा आ दुगोला देखले आ सुनले बानी ।
बाकी इहो बात बा की बाद मे जा के बालेश्वर जी के कई गो फुहर आ दुअर्थी गीत भी अईली स लेकिन तबो बालेश्वर जी के गावल कुछ गीत बहुत ही दमदार बाडी स ।
रेइ रेई रेइ रेई रेइ रेई रेइ रेई के तान हमरा ख्याल से इनिकरे दिहल हवे , भा ढेर हम इनकरे मुहे सुनले बानी इनकरे गीतन मे सुनले बानी ।
हम उपर वाला से बालेश्वर जी के आत्मा के शांति खातिर प्रार्थना करब आ हम इहो प्रार्थना करब की एह अपुरणीय क्षति के एह आघात के सहे खातिर घरवाला लोगन के ताकत उपर वाल देसु ।
जय भोजपुरी
.
bahut dukh ke baat ..........
ham bahut dukhi baani .........
bhagwan unka aatma ke shanti dewas
बेरोजगारी पे
Comment
© 2012 Created by Admin.


text:
Come, let's do something for Bhojpuri...
छपरा। कुछ लोगन के, अउर खास कइ के कई गो नेता लोगन के ई लागेला कि भोजपुरी में साहित्य के कमी बा, लेकिन ओह लोगन के आँख खोले खातिर एगो मुहिम शुरु हो गइल बाटे। बिहार के सारण जिला के छपरा नारायण नगर के नेयाजी टोला में एगो घर बा। एह घर में 10,000 से बेसी किताब जमा बाटे, अउर एह में से 8,000 से बेसी किताब अउर पत्र-पत्रिका भोजपुरी में बाटे। एह किताबन में भोजपुरी के प्रसिद्ध रचनाकार भिखारी ठाकुर अउर पूरबी के बादशाह महेंद्र मिसिर के कुल्ह रचना उपलब्ध बाडी सन। एकरा अलावा जनसहयोग से प्रकाशित वसुनायक रचनावली के भी एहिजा पाठकन खातिर सुलभ करा दिहल गइल बाटे।
एह मुहिम के शुरुआत से लेके एह अंजाम तक पहुँचाये वाला व्यक्ति के नाम हवे विश्वनाथ शर्मा। साल 2006 में शिक्षक के पद से रिटायर भइला के बाद 65 बरिस के उमिर में भी शर्मा जी लगातार भोजपुरी रचनाकारन, प्रकाशकन अउर सुधी पाठकन से संपर्क साधे खातिर बिहार, झारखंड, पश्चिम बंगाल, उत्तर प्रदेश, दिल्ली, मध्य प्रदेश अउर छतीसगढ़ के चक्कर काटत रहेलन। भोजपुरी साहित्य के भिक्षाटन के उनकर पंक्ति "जाहिल स हम घुमत बानी, साहिल स मांद खोदत बानी, कहां हमर भोजपुरिया भाई, कहां उनकर रचना भुलाई..." कवनो मंत्र से कम नइखे।
शर्मा जी कहेलन कि उनकर तीन गो माई बा लोग - "एगो जन्म देवे वाली, एगो माई-भाषा, अउर एगो राष्ट्रमाता।'' एही से ऊ अपना मातृभाषा के सेवा खातिर अपना मासिक पेंशन (18,000 रु.) के एक-तिहाई हिस्सा भोजपुरी साहित्य के सृजन पर खर्च करेलन। भोजपुरी के प्रति अगाध लगाव के वजह ऊ अपना दिवंगत माई-बाबुजी के मानेलन, जे बचपन से उनका में ई भावना पैदा कइल। 1964 में शर्मा जी भोजपुरी में कविता अउर कहानी लिखल शुरु कइले रहलन, लेकिन शिक्षक बनला के बाद ऊ क्रम टूट गइल रहे, जेकरा के रिटायर भइला के बाद ऊ दोबारा शुरु कइले बाडन।
भोजपुरी किताबन के अपने आप में अनूठा एह संकलन में राजेश्वर शांडिल्य, गणेशदत्त किरण, रसिक बिहारी ओझा निर्भीक, अरुणेश नीरन अउर मोतीलाल उपाध्याय जइसन विख्यात साहित्यकार लोग कई-कई दर्जन किताब उपलब्ध करवले बा। एतने ना, कई गो लेखक अउर प्रकाशक अब उनका एह अभियान के मददगार बन गइल बा लोग। अपने माई-बाबुजी के नांव पर स्थापित रामसखी रामबिहारी स्मृति पुस्तकालय-सह-शोध संस्थान से ऊ अपना पत्नी, पुत्र आनंद अउर पुत्रवधू अमृता के भी जोड़ले बाडन। एक ओर उनकर पत्नी उषा शर्मा किताबन के रखरखाव में सहयोग करली, ओहिजे कंप्यूटर इंजीनियर आनंद के पास वेबसाइट के जिम्मेदारी बाटे।
ई पुस्तकालय शोध के छात्रन में भी खासा लोकप्रिय हो गइल बाटे। शोध के छात्र मृत्युंजय कुमार के कहनाम बा कि ''पुस्तकालय एतना समृद्ध हो गइल बा कि भोजपुरी पर शोध करे वालन के काम एहिजा अइला बिना पूरा भइल मुश्किल लागेला।'' साल 2010 में विश्व भोजपुरी सम्मेलन के झारखंड इकाई द्वारा "झारखंड रत्न" से सम्मानित विश्वनाथ शर्मा जिला भोजपुरी साहित्य सम्मेलन के महासचिव भी बाडन। उनकर कहनाम बा कि, ''भोजपुरी साहित्य के समृद्धि से ही भोजपुरी के संविधान के आठवीं अनुसूची में शामिल भइला के राह खुल जाई, अउर ई सब प्रयास ओकरे खातिर कइल जाता।"
भोजपुरी के विकास में लागल एह महान शख्सियत के भोजपुरिया डॉट कॉम अउर जय भोजपुरी परिवार के सलाम। अगर हमनी का इनकर देखावल राह पर एको कदम बढा पइनी जा, त हमनी के आये वाली पीढी खातिर एगो समृद्ध भाषा, साहित्य अउर संस्कृति छोड जाएब जा। एगो अइसन विरासत छोड पायेब जा, जवना पर अगिला पीढी नाज करी। (साभार: आज तक)
एह खबर के हमनी के सहयोगी वेबसाइट भोजपुरिया डॉट कॉम पर एहिजा देखल जा सकेला:
भोजपुरी भाषा अउर साहित्य खातिर भिक्षाटन
Views: 116
जय भोजपुरी आ प्रणाम ...............
बहुत गर्व होत बा जी एह मूर्धन्य शक्सियत के जान के ..............
विश्वनाथ शर्मा जी के सम्मलेन में आमंत्रित कईल जाव ,हमनी के भी दिशा निर्देश में सहायक होई !
जय भोजपुरी
Pranam aa Jai Bhojpuri,
Atyantt sukhdayak samachar aa Brij Bhai ki nivedan per gour kail jav vishwanath sharma ji ke karyakram me upasthithi khatir jese haman logan ke bhi eh Maha purush ke ashirwad mile.
Jai Hind aa Jai Bhojpuri.
एडमिन जी प्रनाम आ जय भोजपुरी
एह समचार के पढला के बाद बस एह महान भोजपुरिया खाति हमार मुडि इँहा के नमन करे खाति नई जात बा , हम सत सत नमन करत बानी एह महान भोजपुरिया के खांटी भोजपुरिया के असल भोजपुरिया के !
जे नाव चमकावत बा आ अगुआ बनल बा भोजपुरी के उ कम से कम एक हाली एह खबर के पढो आ सोचो की उ का करत बा भोजपुरी खाति !
बहुत बहुत धन्यवाद राउर जे एह खबर के हमनी संगे बंटनी !
बृज भाई के बात से हमहु सहमत बानी ,,, अगर कुछ चानस मिले आ जोगाड बईठ जाउ त इहा के पंजवार बोलावल जाउ !
जय भोजपुरी
परनाम एड्मिन जी,
धन्यबाद एह खबर ला ...
भोजपुरी के एह महान सेवक के हमार सत सत नमन बा । हमहूँ इहे कहब की शर्मा जी जइसन आदमी ही हमनी के सम्मेलन के शोभा हो सकत बा ... हमनी के राह देखावे में उहाँ के लमहर जोगदान हो सकत बा ... अगर हो सके त उहाँ के न्योता पेठावल जाव आ मुख अतिथ बने के निहोरा कइल जाव ...
जय भोजपुरी ...
Bhaskar Bhai ke eh sujhav (CHEAF GUEST) ke hum samarthan karat bani.
Jai Hind aa Jai Bhojpuri.
edmin ji parnam a jai bhojpuri |
bahut niman khabar ba ,koti-koti parnam ba sharmaji ke |
sudhir bhai ji ke vichar bhi bahut badhiya ba , net par aai ta
puri duniya me log padhi |
bahut bahut dhanyavad ba |
jai bhojpuri
sanjay pandey
Comment
© 2012 Created by Admin.


text:
Come, let's do something for Bhojpuri...
रघुनाथपुर। "हम हईं भोजपुरिया, पुरबिया हईं..." भोजपुरिया समाज के अपना गौरवपुर्ण अतीत के वर्णन करत आ सुनहरा भविष्य के सपना देखावत भोजपुरी के प्रसिद्ध कवि डा. गोरख मस्ताना के ई गीत अपने आप में बसंतोत्सव के मकसद बताये खातिर काफी रहे। जय भोजपुरी परिवार के बसंतोत्सव के रंग कुछ अइसन जमल कि भोजपुरी त भोजपुरी, हिन्दी के प्रसिद्ध कवियित्री श्रीमती संध्या तिवारी भी हिन्दी भुला के भोजपुरिया रंग में रंगा गइली।
बुधवार के ई शाम सिवान के रघुनाथपुर के लोगन खातिर अपना गौरवशाली संस्कृति से परिचय के एगो नया अवसर बन के आइल। अवसर रहे जय भोजपुरी परिवार के बसंतोत्सव के, जवना कार्यक्रम के संयोजन स्थानीय लोक भागीदारी मिशन कइले रहे। सांझ के 6:30 बजे कार्यक्रम के उदघाटन जब स्थानीय गायक सागर कुमार, अउर सामाजिक कार्यकर्ता दिलीप कुमार मिल के कइल लोग, तब जय भोजपुरी परिवार के पुरान सिद्धांत याद आ गइल - हमनी खातिर हर भोजपुरिया समान बा, आ हर केहु विशिष्ठ बा।
दीप प्रज्ज्वलन के बाद सागर कुमार, जेकि एगो उभरत गायक हवन, एह मंच पर संकल्प लिहलन कि ऊ आजीवन अश्लीलता के विरोध करिहन, आ कबो कवनो अश्लील गाना ना गइहन। उनका संगे-संगे एह मंच पर, अउर मंच के सामने मौजुद सब लोग भोजपुरी से अश्लीलता के उखाड फेंके के संकल्प लिहल। एह संकल्प के दौरान ओहिजा मौजुद नवहा लोगन के देख के लागत रहे कि भोजपुरी में अश्लीलता के खिलाफ निर्णायक लडाई अब शुरु हो चुकल बाटे। ओही मंच पर मौजुद प्रसिद्ध शायर मंजर आलम के शब्दन में कहल जाव त "अपना माटी आ भाषा के प्रति जय भोजपुरी परिवार के ई समर्पण एक ना एक दिन जरुर इन्कलाब ले आई।"
एकरा बाद शुरु भइल कवि सम्मेलन, जेकर संचालन प्रसिद्ध साहित्यकार तंग इनायतपुरी कइलन। एकर शुरुआत में ही डा. सुभाष चन्द्र यादव के होली गीत सबके दिल के छू गइल, जवना में होली में अपना पति से दुर एगो विरहिन के दर्द के वर्णन रहे। ओकरा बाद बेतिया से आइल डा. गोरख मस्ताना के जादू सबका सिर चढ के बोलल। उहाँ के प्रसिद्ध गीत "हम हईं भोजपुरिया, पुरबिया हईं" में ओहिजा उपस्थित जन-समुदाय एक तरह से डूब गइल। एह गीत के चरम पर जवन कुछ पंक्ति आइल, ऊ हमनी का एहिजा दे तानी जा:
हमहीं मरद एक पानी के कहाइले
बांह काट गंगा जी के हमहीं चढाइले
हमहीं बाबु कुंवर सिंह के हईं तलवरिया, पुरबिया हईं
हम हईं भोजपुरिया, पुरबिया हईं
इनका बाद मंच पर अइली गाजीपुर से आइल श्रीमती संध्या तिवारी, जे वइसे त अपना हिन्दी कविता खातिर जानल जाली, लेकिन एह मंच पर, एह माहौल के बीच अपना आप के भोजपुरी-मय होखे से उहो ना रोक पवली। एह कार्यक्रम के मुख्य आकर्षण रहनी देवरिया से आइल हास्य-कवि बादशाह तिवारी प्रेमी, जे अपना कविता के माध्यम से मौजुदा व्यवस्था पर चोट कइनी। राष्ट्रीय स्तर के प्रमुख शायर श्री मंजर आलम एह कवि-सम्मेलन के अध्यक्षता कइलन, आ अपना संबोधन में उहाँ का भोजपुरिया समाज के राष्ट्रीय एकता में योगदान पर चर्चा भी कइनी।
जय भोजपुरी परिवार के भोजपुरिया स्वाभिमान सम्मेलन नियन एह कार्यक्रम में भी महिला लोगन के काफी उपस्थिति रहे, जवन भोजपुरिया समाज के सुखद भविष्य का ओर इशारा करत रहे। रात के करीब बारह बजे जब ई कार्यक्रम खत्म भइल, तब रघुनाथपुर के नवहा लोगन का लगे अश्लीलता आ फूहडपन से इतर होली के एगो नया परिभाषा, अपना माई भाषा खातिर कुछ करे के एगो जुनून रहे, आ एकर परिणाम दुरगामी होई, ई त तय बाटे।
एह कार्यक्रम के सफल बनाये में जय भोजपुरी परिवार के श्री संजय कुमार सिंह, श्री नवीन सिंह परमार, श्री प्रमोद कुमार ठाकुर, श्री लक्ष्मीकांत सोनी, अउर पंजवार (सिवान) स्थित नवचेतना समिति के सदस्यन के विशेष योगदान रहे। (साभार: भोजपुरिया डॉट कॉम)
Views: 18
सबसे पहिले हम प्रणाम कइल चाहेब संजय जी के, नवीन सिंह परमार जी के, प्रमोद कुमार ठाकुर जी के, आ हर ओह व्यक्ति के, जेकर सहयोग एह आयोजन में रहल। सिवान के एगो गांव में दिया जराये के जवन साहस रउआ लोग कइले बानी, ओकर रोशनी से पूरा भोजपुरिया समाज जगमगा रहल बाटे। अपना संस्कारन के प्रति नवहा लोगन के जागृत करे के एह मुहिम के प्रशंसा करे खातिर हमरा लगे शब्द नइखे। बस एतने कहल चाहेब कि ई खाली एगो शुरुआत हवे, आ अश्लीलता के खिलाफ ई अभियान जारी रही। जय भोजपुरी...
एडमिन जी प्रणाम आ जय भोजपुरी
संजय जी नवीन जी प्रमोद जी आ नवचेतना के सभ सद्स्य के संगे संगे लोक भागीदारी मिसन के हर सद्स्य लोगन के हमार शत शत नमन ।
फगुआ के बधाई दी आ की फगुवा मे रउवा सभ के रंग से नहवाई ई बुझात नईखे , बस हम अतने कहब की आजु के समय मे अगर युवा पीढी रउवा सब लोगन से इचिकियो सीख लेउ त भारत के फेरु से ना सोना के चिरई कहल गईल त फेरु बाते का !
जवन लुत्ती रउवा सभे लगा देले बानी एह कार्यक्रम के जरिये ओह खातिर सागरो के पानी कम परी आ जईसे मंजर आलम जी कहले बानी की इंकलाब बनी त सांचो , अश्लीलता के खिलाफ जय भोजपुरी परिवार आ लोक भागीदारी मिसन के तत्वाधान मे सफल भईल ई कार्यक्रम अश्लीलता के ताबुत मे एगो बरियार कांटा बा ।
बस एहि तरे आगे बढत रहे के बा चलत रहे के बा आ अपना मातृ भाषा के सम्मान दिया के ही अगिला सफर करे के बा !
शत शत नमन ओह माटी के जहवा के सपुत रउवा सभ लेखा बा !
जय भोजपुरी जिआ भोजपुरी !
Comment
© 2012 Created by Admin.


text:
Come, let's do something for Bhojpuri...
मुंबई। मशहूर गजल गायक जगजीत सिंह के सोमवार सबेरे 8 बजे निधन हो गइल, ऊ 70 बरिस के रहलन। कुछ दिन पहिले ब्रेन हेमरेज के बाद उनका के मुंबई के लीलावती अस्पताल में भरती करावल गइल रहे, जहँवा उनकर सर्जरी भी कइल गइल रहे।
भोजपुरी समेत कई गो भारतीय भाषा में आपन गायकी के चलते मील के पत्थर साबित हो चुकल जगजीत सिंह के जन्म 8 फरवरी 1941 के राजस्थान के श्री गंगानगर में भइल रहे। पद्मभूषण से सम्मानित जगजीत सिंह के जलवा 1970- 80 के दशक के दौरान लउकल, जब ऊ अपना पत्नी चित्रा सिंह (जे खुद भी विख्यात गजल सिंगर हई) का संगे मिल के गजल गायकी के एगो नया मुकाम पर पहुँचवलन।
वइसे त उनकर सैकडन गो गीत जन-जन के जुबान पर बाटे, लेकिन तबो ओह में सए ई गजल खास बाडी सन - होठों से छू लो तुम मेरा गीत अमर कर दो, दुनिया जिसे कहते हैं जादू का खिलौना है, तुमको देखा तो ये ख्याल आया, अपनी मर्जी से कहां अपने सफर के हम हैं, पत्ता पत्ता बूटा बूटा हाल हमारा जाने है, होशवालों को खबर क्या जिन्दगी क्या चीज है आदि। जगजीत सिंह ना सिर्फ गायक रहलन, बल्कि ऊ कंपोजर , ऐक्टिविस्ट अउर उद्योगपति भी रहलन।
कई गो बॉलिवुड के फिल्मन का संगे-संगे भोजपुरी के सुपरहिट फिल्म "पूरब" खातिर भी जगजीत सिंह एगो गीत गवलन, जवन कि खासा चर्चित भइल (गीत के सुने खातिर एहिजा क्लिक करीं)। पूरब के लोगन के आगे बढे के आह्वान करत एह गीत के मुखडा एह तरह से बा - "जब पूरब जागी, त होई सबेरा..."। एह फिल्म के निर्माता एम. मुर्तजा जाफरी जगजीत सिंह के निधन से खासा व्यथित बाडन, अउर आज के दिन के अपना जिनगी के सबसे दुखद दिन बतवलन - "हम सदमा में बानी, आ हमरा आजो याद बा जब जगजीत जी हमनी के फिल्म के गीत के रेकार्डिंग का समय भावुक हो गइल रहनी। उहाँ का कहले रहनी कि हमरा ना पता रहे कि भोजपुरी में एतना बढिया गीत भी होला। अगर भोजपुरी गीतन के स्तर एतना बढिया बा, त हम अउर भी गाना भोजपुरी में गावल चाहेब। भगवान जगजीत सिंह जी के आत्मा के शांति प्रदान करस।"
जगजीत सिंह के निधन पर हमनी का लगे लगातार शोक-संदेश आ रहल बाटे, जवना में भोजपुरी अभिनेता मनोज तिवारी, रवि किशन, गायक भरत शर्मा, गीतकार बिपिन बहार अउर अन्य लोग उनका निधन पर दुख व्यक्त कइले बा, अउर परम पिता परमेश्वर से उनका आत्मा के शांति खातिर प्रार्थना कइले बा। भोजपुरिया डॉट कॉम अउर जय भोजपुरी परिवार का ओर से हमनी का भगवान से प्रार्थना कइ रहल बानी जा कि उहाँ के आत्मा के शांति देस, अउर उनका परिवार के एह सदमा के बर्दास्त करे के शक्ति देस।
साभार - भोजपुरिया डॉट कॉम
Views: 88
तीन साल पहिले जब जगजीत सिंह पहिला बेर भोजपुरी गाना गवले रहलन, तब ऊ ओह गीत के गाये खातिर कवनो पारिश्रमिक ना लिहले रहलन। हमनी के सहयोगी वेबसाइट भोजपुरिया डॉट कॉम पर ओह समय छपल खबर के एहिजा देखल जा सकेला:
जगजीत सिंह गवले पहिला बेर भोजपुरी गाना
दुनिया भर में फैलल जगजीत सिंह के फैन लोग खातिर एगो नया खबर बा। विश्व-प्रसिद्ध गजल गायक जगजीत सिंह पहिला बेर फिल्म पुरब खातिर एगो भोजपुरी गाना गइलें ह। एह फिल्म में भोजपुरी सुपरस्टार मनोज तिवारी मृदुल मुख्य भूमिका में नजर अइहें।
बात अइसन भइल कि, मुम्बई में जगजीत सिंह के स्टुडियो में फिल्म पुरब के गीतन के मिक्सिंग चलत रहुये, ताले जगजीत जी घुमत- घामत ओहिजा आ गइलन। जवन गाना के मिक्सिंग चलत रहे, उ मनोज तिवारी मृदुल का आवाज में रिकार्डेड रहे। गाना के धुन आ बोल सुन के जगजीत जी कहलन – “मुझे तो पता ही नहीं था कि भोजपुरी में इस स्तर के गीत भी रिकार्ड होते हैं। मैं इस गीत को गाना चाहता हुँ।” इ सुन के स्टुडियो में बैठल लोगन के खुशी के ठिकाना ना रहल।
दु दिन बाद जगजीत जी आके लाल सिन्हा (संगीतकार) के बोलवलन आ कहलन – “आज मैं तुम्हारा गीत गा रहा हुँ।” लाल सिन्हा खुशी का मारे फोन करुअन गीतकार बिपिन बहार के – “बिपिन बाबु, जल्दी गीत लेके आईं। जगजीत जी स्टुडियो में इंतजार करत बाडन।”
इ सुनला का संगे, मानो पांव में पाँख लाग गइल बिपिन के... गीत के रिकार्डिंग जगजीत जी के सुरमयी आवाज में शुरु भईल - ज़ब पूरब जागी, त होई सबेरा...। एह फिल्म के निर्माता बाडे मुर्तजा जाफरी, जबकि एकर निर्देशन अभयादित्य सिंह क रहल बाडे। फिल्म के गीत बिपिन बहार लिखले बाडे, आ ओकरा के अपना संगीत से सजवले बाडे लाल सिन्हा।
एह सब में एगो खास बात इ भी रहल ह कि, अपना जिन्दगी के पहिला भोजपुरी गाना खातिर जगजीत जी कवनो तरह के पारिश्रमिक ना लेहनी ह। (साभार : भोजपुरिया डॉट कॉम)
गजल गायकी के जब जब बात होई तब तब पहिला नाव जगजीत सिंह के लियाई ! हम त अतने जानत बानी की गजल सुने के सुरुवात जगजीते सिंह के गावल गजल से भईल रहे आ आजुओ जब जब हम गजल सुनेनी त जगजीत सिंह के गावल गजल हम जरुर सुनेनी । सांच पुछी त गजल के आम जनमानस के सोझा ले के आवे वाला अगर केहु रहे त उ जगजीत सिंह ही रहलन ! आजु इँहा के हमनी के बीचे नईखी बाकी इँहा के गावल गजल आवे वाली पीढी खाति मार्गदर्सन के रुप मे काम करी !
गजल के संगे गजल के राहि प इहा के गजल हमार अंगुरी धई के चलवलस आ चलावे ले , इहा के गावल गजल संघतिया लेखा कान्ह प हाथ धई के बतियावेली स , एगो प्रेमिका निअन इहा के गजल अंकवारी मे बन्हाईल रहे ले , त एगो अभिवावक लेखा इहा के गजल राही भी देखावेले ।
कोटि कोटि नमन आ लोर भरल आंखि से एह महापुरुस , एह कोहिनुर के परलोक खाति बिदाई !
सम्मान कई गुना हो गईल " पुरब " फिलिम के गावल इहा के गाना के बारे मे सुनि के आ आजु फेरु एगो अउरी चीझु भेटाईल जवना से भोजपुरिया लो घमंड कई सकेला अपना भासा प !
रउवा चली गईनी बाकी राउर आवाज हमनी के दिल मे जनम जनम ले रही !
हमरा लगे, एह बेला पर कहे के कुछहू नईखे .............
सुने में असमर्थ
बोले में असमर्थ
लिखे में असमर्थ
:'( :'( :'(
"हुआ रुखसत "साज़ ओ आवाज" से सजाने वाला
रे ग़ज़ल ...............आज तो तू बेवा हो गयी "
सरोज बहिन के लिखल एह लाइन में सब समाहित बा !
उजडल सुहाग ग़ज़ल के,बिछ्डल ओकर सच्चा मीत.
आज अपना आत्मा के ना पाके अवाक् भईल संगीत.
ना जाने कौना देश में चल गईलेंन सबके छोड़ के जगजीत.
केहू चाहि के भी ना भूल पाई तोहार अमर गीत.
गजल संसार के अपूर्णीय क्षति, बचपन जेकर ग़ज़ल सुन सुन के जवान भईल.. वो महान सख्सियत के देहांत के खबर सुन के मन के केतना पीड़ा होत बा एकर शब्द में ब्यक्त कईल मुश्किल बा.. एगो अईसन ब्यक्तित्व जेकरा के दुनिया हमेशा नमन करी.भगवान उनका आत्मा के सुख शान्ति दे..
Comment
© 2012 Created by Admin.


text:
Come, let's do something for Bhojpuri...
Views: 18
एडमिन जी प्रणाम आ जय भोजपुरी
निर्भीक जी से हम कबो मिलल नईखी आ सुधीर जी से हम बहुत कुछ सुनले आ जनले बानी , इँहा तक की जवन व्याकरण आनलाईन करे के बात होत रहे उहो निर्भीक जी के लिखल व्याकरण हवे ।
आजु निर्भीक जी हमनी के बीच मे नईखी लेकिन उँहा के निर्भिकता भोजपुरी साहित्य आ भोजपुरिया समाज मे तब तक ले रही जब ले सुरज चनरमा रही लो !
जय भोजपुरी
आदरनीय निर्भीक जी के कमी कभी पूरा ना हो सकी लेकिन इ त प्रकीर्ति के नियम बा की जे एल बा ओकरा जाही के बा...भोजपुरी के निर्भीक आवाज के सत सत नमन बा और हिरदय के गहराई से श्रधान्जली बा ...
प्रवीण
आजो हमरा याद बा जब पहिला बेर निर्भीक जी से मिले उहाँ के घरे गइल रहनी, आ उहाँ के लैपटॉप पर भोजपुरिया डॉट कॉम देखवनी। कम्प्युटर आ इंटरनेट पर आपन भाषा के देख के उहाँ के खुशी के ठिकाना ना रहे। हमरा के शाबासी देहनी, आ कुछ दिन बाद जब भोजपुरिया डॉट कॉम के देश के सर्वश्रेष्ठ कल्चरल पोर्टल के अवार्ड मिलल रहे, त उहाँ का पीठ थपथपइनी। कुछ दिन बाद एह उपलब्धि खातिर जमशेदपुर भोजपुरी साहित्य परिषद हमरा के सम्मानित भी कइले रहे, आ परिषद द्वारा प्रकाशित कुल्ह किताबन के ऑनलाइन करे के अनुमति भी देले रहे।
ना जाने केतना शाम हम उहाँ का घरे अजय जी (निर्भीक जी के लइका) का संगे बितवले बानी, एकर ठेकाना नइखे। ऐने व्यस्तता का चलते तनी मेल-जोल कम हो गइल रहे, लेकिन तबो उहाँ के चेहरा आजो आँखि के सामने बाटे। भोजपुरी माई के सच्चा सेवक एह युगपुरुष के हमार श्रद्धांजलि...!
एडमिन जी प्रणाम,
भगवान दिवंगत आत्मा के शान्ति देस. "निर्भीक" जी के आत्मा के सही श्रधांजलि तभिये दिहल कहाई जब हमनी सभे आ नवहा पीढ़ी उन्हा के देखावल राही पर आगे बढे के प्रयत्न करी.
जय भोजपुरी
Comment
© 2012 Created by Admin.


text:
Come, let's do something for Bhojpuri...
Views: 645
जय हो... बवाल बा भाई ।
हा हा हा हा हा हा हा हा हा हा हा
खुब माथे मउर पहिनवनी ए मनोज बाबु
दुल्हा के मुह देखी बुझात बा की लोल ह हा हा हा हा अह हा हा हा हा
शाली जी पंखा हांकत बाडी आ दुल्हा मुह भरुका लेखा कईले बाडे हा हा हा हा हा
महंगाई , दहेज के ले के बनावल राउर ई कार्टुन वाकई मे बेजोड ना बहुत बेजोड बा
बहुत बहुत बधाई बा रउवा के !
जय हो जय हो
जय भोजपुरी
नवीन भईया,
परनाम आ जय भोजपुरी!
राउर दिहल प्रोत्साहन से ही भोजपुरी में कार्टून बनावे के शौक परवान चढ़त बा. आपन जय भोजपुरी डाट काम ओके होमपेज पे लगा के ई उत्साह के औरी दुगुना क देत बाडन.
हम आभारी बानी इ शौक के बढ़ावा देवे के खातिर.
धन्यवाद आ जय भोजपुरी!
जय हो मनोज भाई, मने साफ गरदा उडा देवे के तैयारी बा...।
अब दुल्हा बाबु के पेट्रोल के भी दाम भी दहेज में ही चाहीं का। गजब के कटाक्ष बा...
आशुतोष भईया, सुधीर भईया, धन्यवाद .
जय भोजपुरी!
© 2012 Created by Admin.


text:
Come, let's do something for Bhojpuri...
प्रणाम आ जय भोजपुरी
कोशिश करी कठिन से कठिन भोजपुरी शब्द , खांटी भोजपुरी शब्द देबे के आ ओह शब्दन के आवे वाला अगिला सद्स्य भोजपुरी मे ही एगो वाक्य ( लाईन ) बनईहन ।
नियम - शब्द अश्लील ना होखे के चाही , गारी वारी ना होखे के चाही आ जवन वाक्य बनी वोह मे भी अश्लीलता आ गारी गलौज ना होखे के चाही ।
शब्द बा
अईंठल
Views: 172
का जाने काहे उंघाई बरत बा ?
का हो बाबु काहे उंघात बाड?
तनि उंघाईल रहनी हा ।
लभेराह
इ लभेराह ,आ लबराह दुनो एके चीज हवे की दुसर दुसर .............?????
एही से असमंजस बा !
दुनो दु गो चीझु ह :-)
लभेराह - जेकरा खाये के सहुर ना होखे ( लभेर लेहलस मय मुहवा देहिया मे )
लबराह - जेकरा बोले के सहुर ना होखे ( का बीच मे लबर लबर करत बाडे )
क्रिया से संज्ञा बन रहल बा !
जी जी उहे लभेरल से हमहू लेत रही, लेकिन सोचनी कि फरिया लेवे में का जाता ..........हा हा हा हा
सही बा .......
अगिलका शब्द ..........दिरईची
हमरा नईखे मालुम जी " दिरईची "
एकर माने का होला ?
दिरईचिया खोलs जी ....बिहान हो गईल ,तनी हवा - बयार आवो
हो सकेला, शायद इ खाटी भोजपुरी शब्द ना होखो तबे रउवा मालूम नईखे ..........
इ हमनी ओरी (पलामू ) में प्रयोग होला
दिरईची ......माने खिड़की ,जंगला
अगिला ....दियरखा
दरईचिया - रोशनदान , मुकि ( असल मे खपडा के घर मे मुकि होत रहल हा ) पाका के घर मे रोशनदान ( उर्दु हवे शायद )
दियरखा , मुकि , रोशनदान ( जंगला ) तीनो तीन गो चीझु ह !
अब दियरईचा कवना चीझु के कहल जाला ई बृज भाई फाईनल करस !
© 2012 Created by Admin.